Dodik: U Ministarstvu odbrane BiH prisutno razno “mešetarenje” – dijalogin.tv\nDodik: U Ministarstvu odbrane BiH prisutno razno “mešetarenje”\nPredsjednik Republike Srpske (RS) Milorad Dodik odbacio je danas bilo kakvo nastojanje da se eventulano procesuiraju pripadnici Trećeg pješadijskog (RS) puka Oružanih snaga BiH, koji su učestvovali u aktivnostima proslave „Dana RS-a“, kojeg je osporio Ustavni sud BiH.\n– RS će iza svih tih ljudi stajati – rekao je Dodik ističući da je taj bh.entitet nezadovoljan atmosferom koja je napravljenja u vezi s uključivanjem Trećeg pješadijskog (RS) puka OS BiH obilježavanju “Dana RS-a”.\nKazao je da je u Ministarstvu odbrane BiH bilo prisutno razno “mešetarenje”, što je vidljivo nakon što su jučer medijima dostavili dva različita stava u vezi s tim pitanjem.\n– To govori da se više pokušavaju dodvoriti strancima, nego da se napravi ozbiljna struktura. RS to prati i podržava Srbe u OSBiH i naš komandni kadar – dodao je Dodik ističući da je RS pristala na formiranje OSBiH samo ukoliko se u njima vidi srpska komponenta, u Trećem pješadijskom (RS) puku OSBiH.\n– Ukoliko je to ugroženo, RS nema razloga da ostane pri toj saglasnosti – kazao je entitetski predsjednik.


Zaštita crnogorskog kulturnog dobra u fokusu seminara koji podržava OEBS | OSCE\nPočetna Novosti Vijesti i saopštenja za javnost Zaštita crnogorskog kulturnog dobra u fokusu seminara koji podržava OEBS\n(l-d) Generalni direktor Direktorata za kulturno nasljeđe u Ministarstvu kulture Crne Gore Aleksandar Dajković, ambasador Italije u Crnoj Gori Luka Zelioli, ambasador Slovačke u Crnoj Gori Roman Hloben, šefica Misije OEBS-a u Crnoj Gori Maryse Daviet i program menadžer za bezbjednosnu saradnju i upravljanje u Misiji John Corrigan otvorili su seminar o zaštiti kulturne baštine, stvaranju baze podataka o kulturnim dobrima i prevenciji trgovine kulturnim dobrima u Podgorici, 5. novembra 2019. godine. (OSCE/Marina Živaljević) Više detalja\nZaštita kulturnog nasljeđa, kroz stvaranje baza podataka o kulturnim dobrima u cilju sprječavanja njihove trgovine, bila je u fokusu seminara za sedam crnogorskih institucija 5. novembra 2019. u Podgorici.\nSeminar je organizovala Misija OEBS-a u Crnoj Gori u saradnji sa Odjeljenjem za transnacionalne prijetnje OEBS-a i podrškom italijanske i slovačke ambasade u Crnoj Gori, pod slovačkim predsjedavanjem OEBS-om u 2019. godini.\nPrisustvovalo je oko 30 predstavnika Ministarstva kulture, Narodnog muzeja, Muzeja i galerija Podgorice, Uprave za zaštitu kulturnih dobara, Osnovnog suda, Carinske uprave, Uprave policije i Interpola.\nŠefica Misije OEBS-a u Crnoj Gori Maryse Daviet rekla je da se današnja radionica temelji na zaključcima radionice u maju, kada su učesnici naučili više o bazama podataka o kulturnim dobrima iz iskustava Austrije i Sjeverne Makedonije.\n„Crna Gora ima bogatu istoriju i jedinstveno kulturno nasljeđe i Misija podržava sve napore u njenom očuvanju“, kazala je Daviet. „Snažno podržavamo jačanje institucionalne saradnje i koordinacije na svim nivoima. Dok Crna Gora nastavlja da jača svoje unutrašnje kapacitete i koordinaciju, biće prepoznata kao vrijedan regionalni i međunarodni partner.”\nDaviet je podsjetila i da je Misija započela sa aktivnostima u borbi protiv trgovine kulturnim dobrima u toku italijanskog predsjedavanja OEBS-om 2018. godine, a to se nastavilo pod slovačkim predsjedništvom, uz kontinuiranu saradnju Odjeljenja za transnacionalne prijetnje OEBS-a.\nSlovački ambasador u Crnoj Gori Roman Hloben kazao je da su u decembru 2016. godine države učesnice OEBS-a usvojile Ministarsku deklaraciju o jačanju napora OEBS-a u sprječavanju i suzbijanju terorizma preduzimajući mjere za sprječavanje finansiranja terorizma, a koje uključuju predmete od arheološkog, istorijskog, kulturnog, rijetko naučnog i religijskog značaja.\n“Ta Ministarska deklaracija poziva države učesnice da prepoznaju važnost razmjene informacija putem multilateralnih i bilateralnih mehanizama i sistema razmjene podataka kao glavnog pokretača uspjeha u borbi protiv terorizma i ozbiljnog organizovanog kriminala”, rekao je Hloben.\nAmbasador Italije u Crnoj Gori Luka Zelioli rekao je: „Siguran sam da će današnji seminar doprinijeti povećanju sposobnosti u suzbijanju ilegalnih aktivnosti, koje ne samo da štete našim zemljama, već štete i našoj kolektivnoj memoriji, a to je naša zajednička kulturna baština.“\nGeneralni direktor Direktorata za kulturno nasljeđe u Ministarstvu kulture Aleksandar Dajković kazao je da Vlada Crne Gore i Ministarstvo kulture imaju jasan cilj u stvaranju uslova za primjenu evropskih standarda u borbi protiv nelegalnih radnji nad kulturnim dobrima. “Stoga i podržavamo inter-sektorsku i međunarodnu saradnju i aktivno učestvujemo u tim procesima. Vjerujemo da radionice ovog tipa, kroz razmjenu provjereno dobrih praksi, doprinose našim naporima za efikasno djelovanje u cilju sprječavanja nelegalnih aktivnosti”, kazao je Dajković.\nSeminar su održali italijanski stručnjaci: komandant jedinice za obradu podataka, kapetan Salvatore Rapicavoli, i operater jedinice za obradu podataka, narednik Fabio Di Prospero iz Komande karabinjera za zaštitu kulturne baštine.


Bivši napadač Junajteda pred vratima 'Marakane'\nFudbalski klub Crvena zvezda bi uskoro trebalo da dovede nekadašnjeg napadača Mančester junajteda, piše "Mozzartsport".\nMediji su ranije preneli da je Dejan Stanković pikirao Federika Makedu, ali i da je došlo do nepremostivih prepreka u pregovorima.\nIpak, navodi srpski portal, crveno-beli su dogovorili uslove o saradnji sa 28-godišnjim napadačem Panatinaikosa, pa im još ostaje >> Pročitaj celu vest na sajtu B92 << da grčki velikan prihvati njihovu ponudu.\nMakeda je navodno tražio platu od 1.200.000 evra godišnje, ali, kako se navodi, ipak će pristati za 500.000 fiksno, odnosno 700.000 ukupno uz "lako ostvarive bonuse".\nOno što za sada "koči" dolazak nekadašnjeg člana mlađih selekcija Italije je visoko obeštećenje koje potražuje njegov trenutni klub.\nPAO za Makedu traži milion evra, ali je uprava Zvezde bila spremna da ponudi 350.000. Ipak, kako stvari stoje, crveno-beli će morati da izdvoje više od planiranog, mada se trenutno ne zna tačno koliko.\nFudbalski klub Crvena zvezda bi uskoro trebalo da dovede nekadašnjeg napadača Mančester junajteda, piše Mozzartsport.


Premijer KS Edin Forto o isporuci i cijeni gasa: Građani KS najviše trpe zbog nepostojanja zakona o gasu u Federaciji BiH\nRedovna i stabilna isporuka gasa Kantonu Sarajevo te formiranje cijene gasa prema domaćinstvima i pravnim licima svake godine za građane KS predstavlja poseban izvor nesigurnosti. Upravo je to bila tema niza sastanaka koje je premijer Kantona Sarajevo Edin Forto održao s ekspertima u oblasti energetike. Neuređenost u ovoj oblasti najviše trpe građani Kantona Sarajevo:\n“Sramota je da Federacija BiH nema Zakon o gasu i Kanton Sarajevo kao najveći potrošač gasa svake godine strahuje da li će gasa biti i po kojoj cijeni će on biti isporučen. Kako je moguće da je energetska, pa i socijalna sigurnost 400.000 stanovnika ovisi o dobroj volji nekog ministra ili direktora neke federalne firme”, nije krio svoje nezadovoljstvo premijer Forto zbog ovakve situacije.\n“Ako je Republika Srpska mogla uraditi upravo to, donijeti Zakon o gasu na entitetskom nivou, da li postoji razlog da to ne uradi i Federacija?“, pitanje je premijera upućeno prema Vladi Federacije BiH, od koje je zatražio da se pod hitno izjasni o ovom pitanju i uvede red u sektor isporuke i distribucije gasa, jer građani Kantona Sarajevo očekuju dugoročnu stabilnost kod isporuke ovog ključnog energenta.


Osumnjičeni za genocid doveden iz SAD-a u Srbiju\nNaslovnica Preko okeana Amerika Osumnjičeni za genocid doveden iz SAD-a u Srbiju\nSrđan Bilić, pripadnik brigade bosanskih Srba umiješane u genocid počinjen u Srebrenici, predan je vlastima u Beogradu.\nOsoba osumnjičena za genocid počinjen 1995. godine u Srebrenici vraćena je u rodnu Srbiju da bi se suočila s optužbama.\nZvaničnici Imigracijske i carinske službe SAD-a (ICE) saopćili su da je 44-godišnji Srđan Bilić odvezen avionom s međunarodnog aerodroma u Miamiju za Beograd, gdje su ga agenti te službe predali srbijanskim vlastima.\nICE kaže da je Bilić bio pripadnik brigade bosanskih Srba umiješane u genocid u Srebrenici jula 1995, kad je pogubljeno više od 8.000 muškaraca i dječaka, a blizu 30.000 žena i djece protjerano iz područja tog grada.\nMeđunarodni krivični sud u Hagu presudio je 2007. godine da je to bio genocid.\nAmerički zvaničnici nisu objelodanili gdje je Bilić živio ili koliko je dugo bio u SAD-u.\nKako saznaje Al Jazeera iz Tužilaštva za ratne zločine u Beogradu, Srđan Bilić nije među osumnjičenim za ratne zločine u predmetu “Srebrenica”.\nTužilaštvo je potvrdilo da za njim nije podignuta optužnica u Srbiji niti je osumnjičen za ratni zločin.\nTužilaštvo Bosne i Hercegovine još nije reagiralo na vijest o izručenju Bilića Srbiji.\nOdjeljenje za ratne zločine Višeg suda u Beogradu potvrdilo je prošle godine optužnicu u slučaju “Srebrenica” protiv osam bivših pripadnika Specijalne brigade Ministarstva unutrašnjih poslova Republike Srpske zbog zločina počinjenih nad civilima.\nOni su optuženi zbog sumnje da su u Srebrenici počinili ratni zločin nad civilnim stanovništvom tako što su u hangaru Kravice 14. jula 1995. ubili više stotina Bošnjaka.


HAOS U GLAVNOM GRADU: Vjetar u Sarajevu lomio drveće, srušena skela na zgradi Predsjedništva (FOTO)\nSnažan vjetar danas je puhao u glavnom gradu BiH!\n– Prva dva stabla nisu se nalazila na zelenim površinama koje su našoj nadležnosti. Radi se o poprilično zdravim stablima i za njih nisu bila izdana rješenja jer, kao što je poznato, rješenja za sječu, orezivanje djelimično ili potpuno, stabala izdaje općina na čijem teritoriju se nalazi, a nakon dobivenog rješenja naše ekipe izlaze na teren – izjavila je za Fenu stručna saradnica za informisanje KJKP Park Aldijana Hamza.\nJak vjetar, po njenim navodima, uzrokovao je da su dva stabla pala u ulici Bosanskih gazija, te na Stupu.\nNa zelenim površinama koje su njihovoj nadležnosti, kako je dodala, oštećeno je stablo u banjskim parkovima na Ilidži i tu se radilo o poprilično zdravom stablu na kojem dosad nisu rađene intervencije, odnosno stablu koje nije imalo rješenje za sječu, djelimičnu ili potpunu, izdano od Općine Ilidža.\n– Mi ćemo i dalje biti na terenu, radimo na sprečavanju bilo kakvih novih šteta na stablima. Svakako radit ćemo u saradnji sa policijskim upravama i štabovima civilne zaštite pojedinih općina. Na njihove pozive imamo mobilnu ekipu i odgovorit ćemo svim zadacima koji se budu pred nas postavili – najavila je Hamza.\nTakođer, skela koja se nalazila na zgradi Predsjedništva BiH, zbog udara vjetra se srušila, a u toj nesreći nije bilo povrijeđenih.\nSTRAH JE DOŠAO SA NEBA! Nebo iznad grada u Srbiji u subotu navečer bukvalno bilo crno (FOTO)\nNEVJEROVATAN SNIMAK: Kod Tuzle vozač snimio kako grom udara u drugi automobil (VIDEO)\n(FOTO) Spektakularne fotografije nevremena koje se u NEDJELJU nadvilo nad selo u Poljskoj\nStrahovita `moć prirode`: OVO JE OBLAK KOJI JE NAPRAVIO HAOS NA SJEVERU BiH


Brazilci žele Nejmara na Olimpijskim igrama u Tokiju - MaxBet Sport\nSelektor olimpijske reprezentacije Brazila Andre Žardin rekao je danas da se nada da će fudbaler Pari Sen Žermena Nejmar igrati na Igrama u Tokiju, ali je i priznao da će to biti “teško”.\n– Želimo da napravimo najjaču moguću ekipu, a Nejmar je glavni igrač naše selekcije. Shvatamo da je situacija komplikovana i da o tome ne odlučujem ja kao trener – rekao je Žardim, prenosi Frans Pres.\nUčestvovanje 29-godišnjeg brazilskog napadača na Olimpijskim igrama bilo bi moguće samo ako postoji sporazum između Fudbalske konfederacije Brazila i PSŽ-a koji nije dužan da pusti igrača na takmičenje koje ne organizuje Svetska fudbalska federacija (Fifa).\nReprezentacija Brazila će na olimpijskom turniru igrati u Grupi D sa selekcijama Nemačke, koju je pobedila u finalu 2016. godine, Obale Slonovače i Saudijske Arabije.\nSvaki olimpijski tim može da ima 18 igrača, od kojih samo trojica mogu biti starija od 23 godine.\nTagovi:Nejmar da SilvaOlimpijske igre\nUEFA seli utakmice Evropskog prvenstva\nKRATKA MISIJA Bivši trener Zvezde smenjen posle samo četiri meseca


Izvor: Luftika.rs, 10.Maj.2020, 12:15\nPredsedniku sindikata Sloga Dejanu Pavloviću noćas oko dva sata iza ponoći zapaljena je kuća u Surčinu.\nOvaj sindikat okuplja zaposlene u Ministarstvu odbrane i Vojske Srbije.\nIz Sloge saopštenjem zahtevaju hitnu reakciju državnih organa i podršku javnosti da se što pre privedu počinilac i nalogodavac.\nSpasao ga lavež pasa Kako navode u sindikatu, u trenutku izbijanja požara Pavlović je bio u kući >> Pročitaj celu vest na sajtu Luftika.rs << i, kako kažu, samo pukom srećom ostao je nepovređen, jer je zbog jakog laveža pasa uspeo da se probudi i spasi.\nFoto: Zgarište u kući Dejana Pavlovića – https://sloga.org.rs/p Udruženi sindikati Srbije Sloga naveli su da smatraju da je požar podmetnut od “sprege aktuelne vlasti i kriminala, na šta ukazuje više indicija” i traže hitnu reakciju državnih organa, podršku javnosti da bi se što pre pronašli i priveli pravdi počinilac i nalogodavac, prenosi Nedeljnik.\nPožar podmetnut jer nije prestao da uzbunjuje javnost na stanje u vojsci – Da je požar podmetnut, ukazuju činjenice da je Pavloviću poslednjih dana od nadređenih više puta sugerisano da smanji svoje sindikalne aktivnosti, da ne istupa saopštenjima, intervjuima u javnosti i pisanjem po društvenim mrežama – navode u saopštenju i dodaju da je, nakon opširnog intervjua u listu Svedok, protiv Pavlovića pokrenuta disciplinska prijava.\nPodsetili su da je tokom vanrednog stanja zbog pandemije virusa korona Dejan Pavlović u ime sindikata podneo krivične prijave protiv komandanta poligona “Pasuljanske livade” potpukovnika Nebojše Lojpura i komandanta 2. Centra za obuku u Valjevu pukovnika Zorana Smiljanića zbog nepreduzimanja mera za čuvanje života i zdravlja zaposlenih u Vojsci Srbije.\n– Šta još da očekujemo nakon paljenja kuće novinara Milana Jovanovića u Grockoj, paljenje automobila poštenim policajcima, bakljade huligana po krovovima, ubacivanja zapaljivih krpa po ulazima u zgradama tokom izražavanje nezadovoljstva gradjana lupanjem u šerpe – zaključuje se u saopštenju Sloge.\nNa šta je upozoravao Pavlović? Pavlović je u intervjuu za list Svedok, 10. marta ove godine rekao da ljudi beže iz Vojske, te da „je neverovatno šta predsednik Vučić priča u vezi sa migrantima, mi nemamo ljudstvo da obezbedimo granice, Srbija je u velikom bezbednosnom riziku“.\nNa pitanje zašto se ćuti o stanju u vojsci rekao je da je to stvar ličnog interesa, odnosno napredovanja u karijeri, koje je moguće samo ako su zadovoljni nadređeni.\n– Komandant fingira stanje na svom nivou kako bi se domogao većeg čina a sa druge strane imate ministra koji nema vojno znanje i nije u stanju da sagleda pravo stanje stvari. (…) Kada sindikat ukaže na problem komandanti se naješće ne trude da reše problem već vode istragu da saznaju kako je sindikat saznao za ne poštovanje propisa a mnogi su prinuđeni da krše propise po naređenju komandanata – rekao je Pavlović.\nKao konkretne primere kršenja propisa u Vojsci naveo je sumnjive javne nabavke.\n– Vojska više svoja vozila ne popravlja u svojim radionicama već u privatnim servisima kojima se daju ogromne sume za sitne popravke. Građevinske radove takođe izvode građevinske firme koje pogode posao a fiziki radnici budu vojnici. Firma naravno naplati novac. Prošle godine smo imali situaciju da je neko nabavio 34 tone pašteta Farmer sa kratkim rokom trajanja pa je Načelnik uprave za logistiku promenio jelovnik u svim jedinicama i vojnik je jeo četiri paštete dnevno da bi ih utrošili. Naravno niko nije odgovarao. Brojni su takvi primeri – izjavio je za Svedok predsednik sindikata kome je noćas zapaljena kuća.\nVojni sindikat Srbije pita Vulina: Ko je dozvolio Mitroviću da helikopterom sleti u kasarnu


Dobitnik NIN-ove nagrade, Vladimir Tabašević, promovisao svoj roman u Kuli - Somborski informativni portal - Agencija Soinfo\nDobitnik NIN-ove nagrade, Vladimir Tabašević, promovisao svoj roman u Kuli\nDobitnik NIN-ove nagrade za 2019. godinu, Vladimir Tabašević, održao je sinoć, u Narodnoj biblioteci u Kuli, promociju svog romana „Zabluda Svetog Sebastijana“ za koji je nagrađen ovim prestižnim književnim priznanjem.\nIako mlad, sa svega 33 godine, već je prethodno dva puta bio u najužem izboru za NIN-ovu nagradu, za romane „Tiho teče Misisipi“ i „Pa kao“, da bi ove godine to priznanje završilo u njegovim rukama. Vladimir Tabašević u svom novom romanu problematizuje fenomen žrtve i zablude o njoj. Poigravajući se sa likovima koji se samodoživljavaju kao pravednici i kao žrtve, autor ispisuje priču o ratu devedestih na prostorima bivše Jugoslavije, ali i priču o savremenim zabludama u kojima se sećanja neprestano preobražavaju.\nViše iz ove kategorije « Uskoro otvaranje preduzetničkog šaltera u opštini Kula\tOtvoren šalter za preduzetnišvo u Uslužnom centru u Kuli »


Genocid na fotografijama – inmedia.ba\nGenocid na fotografijama\n0 30 Avgusta, 2012 14:27\nU Gradskoj galeriji u Sanskom Mostu otvorena je izložba fotografija pod nazivom „Genocid u dolini rijeke Sane“.\nAutor ove izložbe, koja je postavljena povodom obilježavanja Međunarodnog dana nestalih osoba, je poznati sanski fotograf Samir Sinanović. Postvku izložbe čini tridesetak fotografija koje su nastajale u poslijednjih petnaest godina, koliko se već intezivno traga za osobama nestalim na području nekoliko općina koje se nalaze u dolini rijeke Sane.\nFotografije su pratile čitav proces pronalaska žrtava, od njihovog ekshumiranja, preko identifikacije, pa sve do ukopa i poslijednjeg oproštaja od svojih porodica. Između ostalog, na fotografijama se nalaze prizori mnogobrojnih otkrivenih masovnih grobnica sa tijelima ubijenih, zatim tu su fotografije koje prikazuju mukotrpan proces njihove ekshumacije i identifikacije u centru Šejkovača, te najzad bolne slike sa kolektivnih dženaza i ukopa, što predstavlja zatvoreni krug tužne ljudske sudbine, ovjekovječene umjetničkom fotografijom.\nNa otvaranju izložbe, aktivista Udruženja Prijedorčanki „Izvor“, Edin Ramulić, je istakao kako je na području tri općine Ključ, Sanski Most i Prijedor, u protekloj agresiji ubijeno 4 500 civila, a da se za 1 100 tijela još uvijek traga. „Ove tri općine su obuhvaćene tačkama optužnice za genocid protiv najviše rangiranih srpskih vojnih i političkih lidera“, dodao je Ramulić.\nPredsjednik Udruženja logoraša Sanski Most, Nihad Ključanin, uputio je apel nadležnim ustanovama, raznim udruženjima proisteklim iz proteklog rata, ali i običnim građanima, u kojem je naglasio da žrtve iz proteklog rata ne smiju biti zaboravljene. On je još jednom zatražio od državnih institucija da se ubrzaju procesi vezani za traženje nestalih, i procesuiranje odgovornih za počinjene ratne zločine.\nOva izložba sa sobom nosi poruku da ne smijemo dozvoliti da iz našeg kolektivnog sjećanja zauvijek budu izbrisane nestale osobe, za kojima se još uvijek traga, istakli su organizatori izložbe Udruženje Prijedorčanki „Izvor“ i Udruženje logoraša Sanski Most. Izložba će biti otvorena i u narednim danima.


Rusko-srpski desant na 'Kovin'\n'Slovensko bratstvo 2016'\n„Slovensko bratstvo 2016“\nPadobranskim desantom specijalaca Srbije, Rusije i Belorusije na aerodrom „Kovin“ u Srbiji je počela multinacionalna vojna vežba „Slovensko bratstvo 2016“. Ovim je nastavljena srpsko-ruska vojna saradnja koje je intenzivirana 2014. godine, zajedničkom vežbom na poligonu „Nikinci“ u Sremu.\nPosle jednočasovne dinamične akcije, u kojoj su pripadnici tri vojske sve izveli po planu, komandanti oružanih snaga iz Srbije, Rusije i Belorusije vežbi su dali najviše ocene.\n“Desantiranje je prošlo kako treba. Sve jedinice specijalne namene izvršile su svoje zadatke sa ocenom odlično!” glasno je nakon vežbe pred novinarima raportirao general-major Oleg Olegovič Poljgujev, zamenik načelnika Štaba vazdušno-desantnih snaga Oružanih snaga Ruske Federacije.\nSrpsko-rusko-beloruska vežba u Kovinu održana je u složenim vremenskim uslovima, po kiši i mestimičnoj magli, zbog čega je počela dva sata kasnije nego što je prvobitno bilo predviđeno. Tokom desanta padobranaca na nebu se pojavila duga, što je general Zoran Veličković, oficir za planiranje ove vežbe i komandant Specijalne brigade Vojske Srbije, opisao kao posebnu simboliku.\n“Danas ste videli kako tri vojske uspešno sarađuju na zadacima protivterorističke borbe. Nastavićemo sa realizacijom ovakvih vežbi u sklopu međunarodne vojne saradnje, a sve u cilju bezbednosti naše države i mira u svetu.”\nOleg Ivanovič Pejčevski, Oleg Olegovič Poljgujev i Zoran Veličković\nTokom taktičke vežbe “Slovensko bratstvo 2016”, na kojoj učestvuje 700 pripadnika tri vojske, u Kovinu su prikazani desant iz helikoptera MI-8 i MI-17, kao i iz aviona Iljušin 76, iz kojih su desantirani i oklopni transporteri BMD-2. Osim letelica, borbenih i izviđačkih vozila pešadije, korišćeni su i kvadovi, bespilotne letelice, dronovi i druga vojna sredstva.\n“Rukovodstvo vežbe procenilo je dejstvo ruskih, beloruskih i srpskih snaga kao odlično, hrabro i jako! Beloruskoj vojsci je važno ovo iskustvo. Zato što sledeće godine hoćemo da održimo ove vežbe kod nas, i nadam se da će one postati tradicionalne,” rekao je Oleg Ivanovič Pejčevski, prvi zamenik načelnika Štaba komande za specijalne operacije Oružanih snaga Belorusije.\nCilj zajedničkih vežbi Srbije, Rusije i Belorusije, kako je saopštilo srpsko Ministarstvo odbrane, je unapređenje operativnih sposobnosti za izvođenje protivterorističkih operacija u multinacionalnom okruženju. Vežba “Slovensko bratstvo 2016” nastavlja se 8. novembra na strelištu "Orešac" i 9. novembra na poligonu “Pasuljanske livade”.\nSpecijalci Srbije i Rusije: Vojna saradnja ili pokazivanje moći\nOdržana prva vojna vežba Rusije i Srbije\nBrisel motri vojne vežbe Srbije sa Rusijom\nVojna vežba Srbije i Rusije: Padobran diplomatija\nRusija vežba u Srbiji, NATO u Crnoj Gori


Osnovna škola “Hristo Botev” priredila prijem za svoje najuspešnije učenike | Pirot Info\nNaslovna LOKALNA SAMOUPRAVA Dimitrovgrad Osnovna škola “Hristo Botev” priredila prijem za svoje najuspešnije učenike\nOsnovna škola “Hristo Botev” iz Dimitrovgrada priredila je tradicionalni prijem za učenike koji su pokazali zavidan nivo znanja i postigli zapažene rezultate na takmičenjima iz raznih predmeta.\nDirektorka škole Milena Stavrov je u izjavi za medije rekla da je izuzetno ponosna na fantastične rezultate koje su učenici ostvarili ove školske godine koja je, prema njenim rečima, bila jako teška. Ona je učenicima poželela da u narednim godinama budu još uspešniji, kao i da u što većem broju izlaze na takmičenja.\nLara Ivanov, đak generacije u osmom razredu je istakla da to za nju predstavlja veliku čast i dokaz da se radom i trudom može ostvariti sve što se naumi, ali da je za to potrebno mnogo vere, rada i truda. Navodi da je učestvovala na takmičenjima iz fizike, hemije, engleskog, srpskog, bugarskog jezika i matematike i dodaje da će školovanje nastaviti u gimnaziji u Nišu, tačnije u specijalizovanom odeljenju za fiziku.\nKristina Gocev, đak generacije u sedmom razredu je rekla da joj mnogo znači što je baš ona učenica generacije i dodala da je dala svoj maksimum i postigla sve što je želela. Takođe, Kristina je učestvovala na takmičenjima iz matematike, fizike, hemije, kao i iz bugarskog jezika gde je, kako kaže, bila prva na okružnom i druga na republičkom takmičenju. Ova učenica se bavi i karateom i napominje da je pre nekoliko dana položila za plavi pojas sa jako dobrom ocenom.\nLana Petrov, učenica generacije šestog razreda je istakla da je postigla zavidne rezultate iz fizike i matematike i dodala da će se sledeće godine potruditi da ostvari još bolje rezultate na takmičenjima.\nMatej Igov, učenik generacije petog razreda je naveo da je osvojio drugo mesto na republičkom takmičenju iz bugarskog jezika, kao i drugo mesto na Opštinskoj smotri recitatora, a učestvovao je i na takmičenju iz matematike. Omiljeni predmet mu je, kako kaže, geografija.\nPrethodni tekstPrijem i nagrade za najbolje učenike Srednje stručne škole\nSledeći tekstNagradjeni najbolji učenici pirotske Gimnazije na prigodnoj svečanosti


Esper: SAD razmatraju 'prilagođavanje' broja vojnika u J. Koreji\nAmerički ministar odbrane Mark Esper.\nPentagon razmatra "prilagođavanje" svog vojnog prisustva u Južnoj Koreji i širom sveta povlačeći se iz misija za borbu protiv terorizma na Bliskom Istoku i fokusirajući se na Kinu, izjavio je danas američki ministar odbrane Mark Esper.\nOn je rekao da nije izdao naredbu o smanjenju broja američkih vojnika u Južnoj Koreji, već razmatra "prilagođavanje".\nNe navodeći detalje, Esper je rekao da je sada akcenat na rotacijskim razmeštanjima trupa, za razliku od trajnog stacioniranja američkih trupa, jer, kako je naveo "to daje Sjedinjenim Državama veću stratešku fleksibilnost u smislu odgovora na izazove širom sveta".\nAmerika ima oko 28.500 vojnika stacioniranih u Južnoj Koreji, kao odbrambeni zid sa Severnom Korejom, ali dogovor između Sjedinjenih Država i Južne Koreje je pod znakom pitanja, uglavnom zbog zahteva Trampove administracije da Seul poveća iznos koji plaća za američko prisustvo.\nPregovori koje je na američkoj strani vodio Stejt department su mesecima bili u ćorsokaku, podseća AP.\nPentagon je saopštio da je Esper juče telefonom razgovarao sa južnokorejskim kolegom o plaćanju američke vojske, ali i o drugim pitanjima, uključujući napore Sjedinjenih Država da se Severna Koreja oslobodi nuklearnog oružja, ali nisu navedeni nikakvi detalji.\nPredsednik Donald Tramp doveo je u pitanje stacioniranje američkih trupa u Južnoj Koreji ali i u drugim delovima sveta, rekavši da Seul i druge vlade domaćini ne doprinose u dovoljnoj meri finansiranju američkih snaga.\nU svom obraćanju na vebinaru koji je u Londonu organizovao Međunarodni institut za strateške studije, Esper je rekao da, od kada je preuzeo funkciju pre godinu dana, traži način da se više američkih vojnika vrati kući kako bi mogli direktno da se obučavaju za misije vezane za potencijalne sukobe u azijsko-pacifičkom regionui.\nEsper je rekao da se nada da će ove godine posetiti Kinu kako bi "poboljšao saradnju u oblastima od zajedničkog interesa", i sistem kanala komunikacija u kriznim situacijama.\nPočetkom ovog meseca Esper je odobrio povlačenje 9.500 vojnika iz Nemačke, iako tek treba da obelodani javno koliko će ih biti vraćeno kući, a koliko će biti premešteno u druge delove Evrope ili drugde.\nNemačka: Nema potvrde o povlačenju američkih trupa


POLITIKA, 20. jun 2011\nSmenjen Siniša Dražić\nZa novog selektora izabran velemajstor Boško Abramović, delegacija Vojvodine napustila sednicu IO ŠS Srbije\nIzvršni odbor Šahovskog saveza Srbije razrešio je dužnosti velemajstora Sinišu Dražića, prošlogodišnjeg selektora naših šahista, i na njegovo mesto postavio velemajstora Boška Abramovića, koji je tu dužnost obavljao i ranije, i u muškom i u ženskom državnom timu. Za smenu je glasalo devet od 12 članova IO ŠSS: delegacije ŠS Beograda, ŠS centralne Srbije, predstavnik ŠS Kosova i predsednik ŠSS Miodrag Vukotić, dok je kompletna delegacija ŠS Vojvodine bila protiv. Predstavnici Vojvodine glasali su protiv izbora Abramovića, kao i protiv usvajanja finansijskog plana za 2011, a zatim su napustili višečasovnu sednicu na čijem je kraju došlo do ovako oštre podele, izazvane različitim stavovima o selektoru. U svakom od ovih glasanja odnos je bio isti - 9:3.\nVeći deo Izvršnog odbora ŠSS video je razloge za smenu Dražića u poremećenim odnosima u reprezentaciji, za koje je isključivi krivac selektor. To je potvrdila i većina reprezentativaca na sednici IO ŠSS protekle nedelje, kada je zaključeno da su lošim odnosima doprineli i napisi selektora u izveštaju sa Olimpijade u Hanti-Mansijsku i u njegovom časopisu.\nPošto je od Olimpijade prošlo osam meseci i izgubljeno je mnogo vremena, zaključeno je da pripreme za Evropsko prvenstvo, koje počinje na Halkidikiju, 2. novembra, moraju maksimalno da se ubrzaju. U tu svrhu, odlučeno je da se do 1. jula odrede i saopšte konačni nacionalni timovi za najvažnije ovogodišnje takmičenje.\nPrilikom pokušaja usvajanja finansijskog plana predstavnici Vojvodine su insistirali da ŠS Srbije treba da finansira jedan broj turnira u toku godine, što nije naišlo na odobravanje, a istaknuto je i da je budžet ŠSS već sada u minusu za četiri miliona dinara u sprovođenju prioritetnih akcija. Tako je došlo do paradoksalne situacije, za koju je zaslužan Statut ŠSS, da finansijski plan ne može da bude usvojen zbog neslaganja jednog od udruženih saveza, ali program će, uprkos tome, morati da se sprovodi. Ostaje da se vidi kako će Šahovski savez Srbije razrešiti ovakvu blokadu rada sa starim Statutom, ali i sa odavno dobijenim mišljenjem Pokrajinskog sekretarijata za sport i omladinu da je rukovodstvo ŠS Vojvodine nelegalno izabrano.\nU delu sednice pre sukoba oko selektora usvojena je odluka da se na Omladinsko prvenstvo sveta u Indiji upute Jovana Erić i Miloš Roganović, pošto je zajednički ocenjeno da njih dvoje svakako predstavljaju budućnost našeg šaha. U planu je da se za oboje obezbedi stručni trenerski rad pred odlazak na to takmičenje.\nRaskol u prošlogodišnjem olimpijskom timu: u donjem redu su Vučković i Kovačević, u gornjem Ivanišević, Dražić i Sedlak\nVEČERNJE NOVOSTI, 19. jun 2011


Izvor: Kurir - Arhiva vesti 06.10.2007 - Naslovi.net\nKurir » Arhiva vesti za subota 06. oktobar 2007\nMariji Šerifović na parkingu ispred zgrade ukradeni nov džip i BMWSve lepe trenutke koje proživljava od pobede na Evroviziji u Finskoj Mariji Šerifović su u petak nepoznati lopovi pomutili jer su joj ukrali mini vozni park! Kako Kurir saznaje od dobro obaveštenog izvora bliskog popularnoj... »\nJunak Zvezdine pobede nad Groklinom, Kolumbijac Maurisio Molina, najavljuje još bolje partije u nastavku sezone i mečevima Lige UEFANajbolji akter meča između Crvene zvezde i Groklina Maurisio - Mao Molina smatra da njegovo vreme u crveno-belom dresu tek dolazi i da će u narednim utakmicama pružati još bolje partije. Kolumbijac je oduševljen i navijanjem... »\nIZBORI PRE STATUSA KOSOVA\nBEOGRAD - Ocenom Frenka Viznera, predstavnika SAD u trojci Kontakt grupe, da status Kosova najverovatnije neće biti rešen u 2007. godini, američki diplomata je poručio Beogradu da može slobodno da se upusti u organizovanje izbora, ocenjuju analitičari. Prema mišljenju Slobodana Antonića, poruka je... »\nJESTROVIĆ PRIŽELJKUJE ANDERLEHT\nCrveno-beli u četvrtom šeširu na žrebu u Nionu, koji će biti održan u utorakFudbaleri Crvene zvezde biće u četvrtom šeširu u žrebu za grupe u Ligi UEFA kupa, koji je zakazan za utorak, 9. oktobra. Utakmice ove runde igraće se od 25. oktobra do 20. decembra. Posle ove faze takmičenje se nastavlja kroz kup... »\nKAMION SMRSKAO DETE\nMirjana Novaković (7) poginula kada je preko nje zadnjim točkovima prešao kamion pun zemlje koji je vozio Goran RandžićBEOGRAD - Sedmogodišnja Mirjana Novaković poginula je igrajući se sa četvoro svoje braće i sestara kada je podletela pod točkove kamiona natovarenog zemljom! Nesreća se dogodila oko 8.30 sati u naselju Veliki Mokri Lug, u ulici... »\nLiderka opozicije odbacila poziv vojne hunte na pregovore jer je od nje traženo da odustane od kampanje za demokratijuJANGON - Zatočena liderka opozicije Aung San Su Ći odbacila je juče ponudu mjanmarske hunte za razgovor s njom kao nerealnu, dok je Kina ocenila da situacija u Mjanmaru ne zahteva intervenciju spolja. Vođa hunte general Tan Šve,... »\nDok Tribunal omogućava Ramušu Haradinaju odsustvo za sahranu bratanca, Vojislavu Šešelju nije dozvoljeno da dođe na pomen majci Danici, koja je juče preminulaBEOGRAD - Danica Šešelj, majka lidera SRS Vojislava Šešelja, preminula je juče ujutru oko osam časova u svojoj kući u Batajnici u osamdeset trećoj godini, posle pretrpljenih moždanog udara i lakšeg infarkta. Smrt je konstatovao... »\nDAJMO ŠANSU HRANITELJSTVU\nPARAĆIN - Rasim Ljajić, ministar za rad i socijalnu politiku, u četvrtak uveče je u Paraćinu otvorio Klub za decu i mlade, u kome će deca bez roditeljskog staranja i iz socijalno ugroženih bioloških porodica, ali i sva ostala deca ove opštine, moći da dobiju psihološku pomoć, kao i pomoć u učenju i... »\nODLAGANJE PAPIRA I PLASTIKE U DŽAKOVE\nGORNJI MILANOVAC - Svako domaćinstvo u Gornjem Milanovcu dobiće do 15. oktobra od Javnog komunalnog preduzeća po 50 plastičnih džakova za odlaganje papira i plastike, čime će se omogućiti dalja prerada otpada. Vozila JKP svake nedelje odvoze selektirani otpad, a pred soliterima su postavljeni... »


Naslovna Košarka Đorđević ipak napušta Virtus!\nĐorđević ipak napušta Virtus!\nCoach Aleksandar Djordjevic/Osman Orsal/REUTERS via Guliver image\nAleksandar Đorđević uspio je da sa Virtusom iz Bolonje osvoji šampionsku titulu u Italiji posle pune dvije decenije, ali to neće biti dovoljno da zadrži posao.\nBez obzira što je njegova ekipa pokazala dominaciju u plej-ofu i sa 4:0 u seriji savladala evroligašku ekipu Armani, nešto ne funkcioniše u odnosu Saše i Virtusa, pa je sve jasnije da će saradnja biti okončana ovog ljeta.\nVeć nekoliko dana se “govorka” o rastanku, a sada italijanski list “Republika” prenosi da je već određeno da će ga naslijediti španski selektor Serđo Skariolo.\nBolonja i Aleksandar Đorđević će se ipak sastati da “pregovaraju” oko novog ugovora, ali isti izvor sa Apenina navodi da su šanse za njegov ostanak tek 30%, pošto je Virtus već neko vrijeme u dosluhu sa italijanskim trenerom.\nPodsjetimo, srpski stručnjak je usred sezone već bio dobio otkaz, pa su se izmirili nakon pobune igrača, ali izgleda da ratne sjekire nisu zakopane.\nZa italijanski klub igraju i srpski košarkaši Miloš Teodosić i Stefan Marković, pa se postavlja pitanje šta će biti sa njima ako Aleksandar Đorđević napusti klub, da li će se okušati možda u Evroligi pošto Virtus ni naredne sezone neće igrati najjače takmičenje.\nPrethodni tekstKraj karijere za Eriksena?\nSljedeći tekstUEFA “prijetila” Dancima\nFudbal L.M. - 25/11/21 19:20 1\nBogdanović upecao tunu od 92 kg u Crnoj Gori, pa pozvao...\nL.V. - 10/08/21 13:21 5


Gradonačelnik Beograda Siniša Mali nije danas želeo da komentariše mišljenje predsednika Odbora SANU za visoko obrazovanje Dušana Teodorovića da je doktorska disertacija Siniše Malog "strašan plagijat".\n"Nemam nikakav komentar, on ima svoje mišljenje. Pretpostavljam, da je juče vodio utakmicu Crvena zvezda - CSKA drugačije bi organizovao poslednji napad Crvene zvezde", rekao je Mali novinarima, nakon postavljanja kamena temeljca za kulu u Beogradu na vodi.\nMali je rekao i da "ako se neko bavi takvim stvarima slučajno u poslednjoj nedelji kampanje iz nekog razloga, onda je to je njegov problem".\nTeodorović je u intervjuu za Radio Slobodna Evropa izjavio je da je imao uvid u doktorsku disertaciju gradonačelnika Beograda Siniše Malog i da je to "strašan plagijat".\nOn je rekao i da je "posve neobično" što je reč o ekonomisti koji je na FON-u dobio doktorat iz tehničkih nauka, ali i da su u komisiji pred kojom je Siniša Mali branio doktorsku tezu bila tri člana "čije su reference katastrofalne, u suštini nikakve".\nSiniša Mali je 2013. godine odbranio doktorsku tezu pod nazivom "Kreiranje vrednosti kroz proces restrukturiranja i privatizacije - teorijske koncepcije i iskustva Srbije" na Fakultetu organizacionih nauka ; (FON) u Beogradu.


Arsovićeva najbolja na Prvenstvu Beograda - Sportske.net\nArsovićeva najbolja na Prvenstvu Beograda\nČlanica Streljačkog kluba Partizan i sprska reprezentativka u streljaštvu, Andrea Arsović osvojila je zlatnu medalju u disciplini trostav, malokalibarska puška na Prvenstvu Beograda.\nArsovićeva se sa 564 kruga, izborila za prvo mesto, iako je vetar na Carevoj Ćupriji ometao takmičare da ostvare bolje rezultat. Drugoplasirana je Dragana Todorović sa upucanih 555 krugova, dok je na trećem mestu završila Marina Simić sa 550 krugova.\n"Uvek mi je drago kada pobedim u svom gradu, posebno jer tokom godine imamo jedno ili dva takmičenja, pa je pobednički duh još jači. Tri dana priprema u Jagodini za Prvenstvo bili su pun pogodak i to je danas bio faktor plus za pobedu" rekla je Arsovićeva nakon današnjeg trijumfa u Beogradu.\nNa ovogodišnjem Prvenstvu u organizaciji Streljaškog saveza Beograda, Arsovićeva je nastavila seriju uspešnih nastupa na turnirima u zemlji i van nje. Nakon bronze sa Svetskog kupa u Minhenu, odličje u Beogradu je treća medalja Arsovićeve za mesec dana.\nU narednom periodu, Andreu očekuju pripreme u Granadi (Španija), za Prvenstvo sveta u ovom gradu, koje će se održati 6-20. septembra, a na kojima će takmičarke biti u prilici da osvoje prve kvote za učešće na OI u Riju 2016. godine.


Globalni ekonomski izgledi nisu baš tako tmurni kao što se procenjivalo pre samo tri meseca, izjavio je portparol Međunarodnog monetarnog fonda (MMF) Geri Rajs, pozivajući se na bolje pokazatelje od očekivanih iz Kine i drugih naprednih ekonomija.\nRajs je međutim dodao, na redovnom brifingu za novinare u četvrtak, da su ukupni globalni izgledi i dalje izazovni kao rezultat pandemije korona virusa i njenog uticaja na mnoge ekonomske sektore, prensoi Rojters.\nSituacija je i dalje nesigurna u mnogim zemljama u razvoju i na tržištima u usponu, osim u Kini, istakao je on, napominjući da je MMF zabrinut zbog porasta nivoa duga.\nFond treba da objavi novi izveštaj o svetskim ekonomskim perspektivama 13. oktobra. MMF je u junu dodatno produbio prognozu pada globalnog BDP-a za 2020. godinu na 4,9 posto, u odnosu na aprilsku procenu o padu od tri odsto.\nPodaci koje dobijamo u u poslednje vreme ukazuju na to da su izgledi možda nešto manje sumorni nego u vreme ažuriranja izveštaja 24. juna, budući da su neki delovi globalne ekonomije počeli da beleže zaokret, naveo je.\nDodao je da, takođe, da ima naznaka postepenog oporavka globalne trgovine nakon sveopšte blokade čiji je cilj bio suzbijanje širenja virusa.\n"Naglasio bih ipak da opasnost nije prošla i da su izgledi i dalje vrlo izazovni, pre svega za mnoga tržišta u uspon u i zemljea u razvoju, uz izuzetak Kine", kazao je Rajs, napominjući da se mnoge od njih suočavaju s kontinuirano slabom domaćom i inostranom tražnjom, padom doznaka i prihoda od turizma.\n"Sve u svemu, zabrinuti smo da ova kriza ne poništi napredak u smanjenju siromaštva postignut psolednjih godina i ostvarivanju Ciljeva održivog razvoja, rekao je Rajs, misleći na ciljeve UN utvrđene pre pet godina za iskorenjivanje siromaštva i nejednakosti.


Globalno nezadovoljstvo - Noam Čomski: knjiga | KorisnaKnjiga.com\nU ovoj zbirci intervjua, Noam Čomski, jedan od vodećih savremenih intelektualaca, ukazuje na sveopšte nezadovoljstvo širom sveta koje bi se uskoro moglo rasplamsati.\nU razgovoru s Davidom Barsamianom, svojim dugogodišnjim sagovornikom, Čomski nas navodi na to da pomislimo o svetu koji ostavljamo budućim generacijama, o svetu koji su ugrozile klimatske promene i sve veći izgledi za izbijanje nuklearnog rata.\nOvih dvanaest intervjua preispituju najnovije događaje širom sveta: uspon ISIS-A, razorno delovanje sistema moći, sve izraženiji bes zbog ekonomske nejednakosti, sukobe na Bliskom istoku, kao i predsednički mandat Donalda Trampa.\nPregled muzičkih događanja od 1944. do 1971. Branko Dragutinović\nDržava i kultura: Studije savremene kulturne politike\nSender Belgrad: Okupacijski radio Beograd (Zender Berlgrad)\nUspon i pad arapskog carstva i nastanak zapadne premoći\nNapred, u prošlost. Studije o politici istorije u Poljskoj, Ukrajini i Rusiji\nKasim I. Begic\nBosanska otrovna jabuka\nČifčijski odnosi i promjena vlasništva nad zemljom u Bosni i Hercegovini (1878-1918)\nCena: 4.191 din\nJezik i problemi znanja\nRekvijem za američki san - deset principa koncentracije bogatstva i moći


AJNTRAHT PRODAJE SILVU ZBOG JOVIĆA? Portugalac na meti engleskog velikana | Blok vesti\nHome Sport AJNTRAHT PRODAJE SILVU ZBOG JOVIĆA? Portugalac na meti engleskog velikana\nAJNTRAHT beleži sjajne rezultate ove sezone. Jedan od najzaslužnijih za pobede tima iz Frankfurta je napadač Andre Silva.Original Article\nPrevious articleOdbor za spoljne poslove usvojio amandmane o Krušiku, Jovanjici, Savamali; Dragojlović: Evropski parlament prvi put brani svog poslanika\nNext articleVučić najavio kadrovske promene u SNS: Neki se ponašaju bahato


IFO smanjio prognozu rasta Nemačke na 4,2 posto za 2021.\nTanjug 16. decembra 2020. 10:06\nMINHEN – Ekonomski institut IFO smanjio je prognozu privrednog rasta Nemačke za sledeću godinu na 4,2 posto sa ranije predviđenog nivoa od 5,1 procenta.\nIstovremeno, IFO je povećao projekciju rasta za 2022. godinu na 2,5 odsto u odnosu na 1,7 procenata, koliko je prognozirao prvobitno, navodi se u saopštenju minhenskog instituta dostavljenom Tanjugu.\n„Nedavne mere zatvaranja u Nemačkoj i drugim zemljama potiskuju oporavak unazad. Proizvodnja robe i sektor usluga neće dostići nivo pre krize do kraja 2021. godine“, kaže Timo Volmershauzer, šef sektora za prognoze u IFO institutu.\nOva godina će se, dodaje on, verovatno završiti daljim padom bruto domaćeg proizvoda (BDP) kao rezultat zatvaranja.\nSveukupno, analitičari IFO instituta očekuju da će nemački BDP pasti za 5,1 odsto u 2020. godini, što je neznatno bolje od ranije prognoziranog pada od 5,2 procenta. Njihova prognoza se zasniva na pretpostavci da će mere ograničenja zbog korona pandemije, koje su uvedene u novembru, ostati na snazi do marta 2021.\nSadašnje mere za suzbijanje zaraze će se, prema njihovom mišljenju, od aprila postepeno ublažavati i potpuo ukinuti do leta. U prognoza nije uzeto u obzir zatvaranje delova maloprodajnog sektora, o čemu je vlada u Berlinu donela odluku prošle nedelje.\nPolazeći od ovih pretpostavki, IFO procenjuje da će se broj nezaposlenih povećati sa prošlogodišnjih 2,3 miliona ljudi (5,0 odsto) na 2,7 miliona (5,9 odsto) u 2020. godini, i da će se zadržati na tom nivou tokom sledeće godine. Za 2022. godinu, institut prognozira da će ta cifra pasti na 2,5 miliona ljudi (5,5 procenata).\nIstovremeno, u novim projekcijama se predviđa da će broj zaposlenih pasti sa lanjskih 45,3 miliona radnika na 44,8 miliona u 2020. Sledeće godine, broj zaposlenih bi trebalo ponovo da poraste na 44,9 miliona i da 2022. dostigne 45,3 miliona.\nKada je reč o spoljnoj trovini, IFO procenjuje da će posle pada od 9,7 procenata u ovoj godini, naredne biti zabeležen porast od 8,8 odsto, te od 6,1 odsto u 2022.\nS druge strane, nemački uvoz će dogodine porasti za 6,8 odsto, a godinu kasnije za 7,1 odsto, nakon pada u 2020. od 8,7 odsto.\nTo znači da će uveliko kritikovani suficit tekućeg računa skočiti sa 235,2 milijarde evra ove godine na 281,1 milijardu evra do 2022.\nIFO institut takođe predviđa da će ovogodišnji deficit nemačkog budžeta opasti sa 160,5 milijardi evra na 133 milijarde evra naredne godine i na 84,3 milijarde u 2022.\nOdluka o zatvaranju prodavnica neprehrambene robe u periodu od 16. decembra 2020. do 10. januara 2021. pojačaće ekonomski pad na kraju ove godine. Iz instituta ističu kao važnun napomenu da je decembar mesec sa največhim prometom u maloprodajnom sektoru, s udelom od skoro 10 procenata u ukupnom godišnjoj prodaji.\nMeđutim, kako dodaju, mora se uzeti u obzir da bi internet trgovina trebalo da nadoknadi znatan deo gubitaka prometa u fizičkim prodavnicama.\nPrema procenama instituta IFO, gubitak dodate vrednosti povezan sa delimičnim zatvaranjem maloprodajnog sektora iznosiće 1,15 milijardi evra u četvrtom kvartalu i 0,55 milijardi evra u prvom kvartalu 2021, što će pogoršati pad BDP-a u poslednjem tromesečju tekuće godine za 0,15 procentnih poena.


Još jedan sindikat prosvetara prekinuo štrajk | Edukacija\nUnija sindikata prosvetnih radnika Srbije prekinula je štrajk nakon pet meseci potpisivanjem ponuđenog Sporazuma o mirnom rešavanju spornih pitanja sa Ministarstvom prosvete, nauke i tehnološkog razvoja.\n“Tek danas, pet meseci od početka štrajka, usmenim putem, dobili smo čvrste garancije o posvećenosti Vlade našim zahtevima kroz realizaciju dosadašnjih dogovora”, saopštilla je Unija sindikata prosvetnih radnika nakon sednice Glavnog odbora.\nMinistar prosvete je pred članovima odbora u štrajku govorio o tome kako je neophodno uvesti platne razrede jer bi to popravilo zarade prosvetnih radnika.\n“Pratićemo odluke Vlade i biti partneri u donošenju važnog Zakona, koji se tiče platnih grupa i razreda u javnom sektoru i dogovarati iznos nagrada i pomoći zaposlenima u obrazovanju”, navodi se u saopštenju Unije sindikata prosvetnih radnika Srbije.\nU štrajku je još uvek Sindikat radnika u prosveti, koji će na današnjoj sednici razmatrati dalje korake.\nTAGS: Glavni odborministarstvo prosveteprekid štrajkasednicaSindikat radnika u prosvetiSporazumštrajk prosvetaraugovorUnija prosvetnih radnika Srbije


Žudnja za određenom hranom u trudnoći: Zašto se trudnicama u dva ujutru jedu krilca - BBC News na srpskom - Dnevni list Danas\nPočetna » BBC News na srpskom » Žudnja za određenom hranom u trudnoći: Zašto se trudnicama u dva ujutru jedu krilca\n0Piše: BBC News na srpskom 27. jula 2020. 20.21\nTrudnice širom sveta imaju želju za određenom hranom – ali ne uvek istom.\nIstovremeno, u Sjedinjenim Državama, i u određenoj meri na drugim mestima, pomisao na krajnje dopadljivu hranu – izraz koji istraživači koriste da označe sve, od sladoleda do lepljivih makarona sa otopljenim sirom – dolazi sa snažnim osećajem griže savesti.\n„Postoji izvesna ambivalentnost“, kaže Horms.\n„Ona mi pruža krajnje zadovoljstvo, ali istovremeno živim u kulturi koja mi govori da ne bih smela da pojedem tu čokoladu.“\n„Jako je želim, ali ne smem da je uzmem – mi mislimo da je to taj kulturološki uticaj koji podstiče ovaj složeni proces“, dodaje ona.\nUkoliko ste sve postavili tako da vam neke hrana nije dozvoljena – biće teško kontrolisati se kada tu hranu i uzmete.\nKonkretno, ako se već neko vreme suzdržavate – ukoliko ste u svojoj glavi odučili da ne smete da jedete takvu hranu – veoma vam je teško da se kontrolišete jednom kad je dobijete.\nTrudnoća kao „besplatna propusnica“?\n„Ova kultura čini se određuje neka vremena i izgovore kada je više u redu da žene jedu neke stvari kojih bi trebalo da se klone“, kaže Horms.\n„PMS i trudnoća su društveno prihvatljive prilike kad žene smeju da popuste.“\nHorms savetuje da, ako vam se jave žudnje za čokoladom, nabavite stvarno kvalitetnu robu, pojedete nekoliko kockica svaki dan i samo nastavite sa životom – što je procedura koja će vam pomoći da joj umanjite značaj.\nDrugi način je da koristite odvraćanje pažnje – postoje studije koje su upotrebljavale vizuelne stimulanse kao i mirise.


Skupština KS sutra o ublažavanju negativnih ekonomskih posljedica – TVSA.BA\nPetak, 20 Maja, 2022 10:20\nNaslovna/Vijesti/Sarajevo/Skupština KS sutra o ublažavanju negativnih ekonomskih posljedica\nSrijeda, 22 Aprila 2020, 14:37\nPrijedlog Odluke o davanju saglasnosti na Izmjene i dopune Finansijskog plana Zavoda zdravstvenog osiguranja Kantona Sarajevo za 2020. godinu bit će na dnevnom redu sjednice Skupštine KS 23. aprila ove godine.\nKako je na sjednici Kolegija SKS dogovoreno, na dnevnom redu sjednice je i Prijedlog Zakona o izmjeni i dopunama Zakona o inspekcijama KS, Prijedlog odluka o dodjeli javnih priznanja KS, kao i Program obilježavanja Dana Kantona Sarajevo od 2.do 9.maja ove godine godine.\nTakođer će biti razmatran i Prijedlog Odluke o davanju saglasnosti za potpisivanje ugovora o kupoprodaji nekretnina u skladu sa članom 23. Zakona o eksproprijaciji FBiH u svrhu izgradnje saobraćajnice I transverzale, dionica Kranjčevićeva-Bare-Hotonj.\nKako je i najavljeno, sjednica Skupštine bit će održana online zbog proglašenog stanja nesreće. U slučaju ostvarivanja adekvatnih tehničkih uvjeta za njeno emitiranje uživo, putem TVSA, građani će biti blagovremeno informirani, saopćeno je iz Press službe KS.


U Kliničko-univerzitetskom centru Kosova na lečenju 144 pacijenta sa koronavirusom - Kosovo Online\nU Kliničko-univerzitetskom centru Kosova na lečenju 144 pacijenta sa koronavirusom\n6. Jul 2020. • 14:46\nOd 144 pacijenta, koji se trenutno nalaze na lečenju u Kliničko-univerzitetskom centru u Prištini, 111 pacijenata je na Klinici za infektivne bolesti, na intenzivnoj nezi Sportske medicine leči se njih devet, dok je na Klinici za pulmologiju 24 pacijenta kod kojih je potvrđen virus kovid-19.\nKako je saopšteno iz Kliničko-univerzitetskog centra Kosova dva pacijenta su u teškom stanju.\nOd svih pacijenata inficiranih virusom kovid-19 na Infektivnoj klinici, njih 55 je u stabilnom stanju i njihovo lečenje se sprovodi terapijama kiseonikom, dok se na odeljenju intezivne nege na toj klinici nalaze dva pacijenta u teškom stanju.\nNa teritoriji Kosova do sada je registrovano 3.508 pozitivnih na kovid-19, a od početka pandemije preminulo je 75 ljudi. Prema podacima i izveštaju Nacionalnog instituta za javno zdravlje, na Kosovu je trenutno 1.531 aktivan slučaj.\nkoronavirus pacijenti Lečenje Kliničko univerzitetski centar Kosova\nRukići: Država nije ponudila podršku u borbi protiv koronavirusa\nPredsednik Privredne komore Kosova Berat Rukići izjavio je da svi stanovnici Kosova moraju da nauče da žive sa koronavirusom i da svi zaposleni u privatnom sektoru moraju da budu podrška i produžena ruka države u prevazilaženju ovog izazova jer, kako kaže, do danas država nije ponudila takvu podršku.\nTači: Rizik od zaraze visok, poštujte preporuke Instituta za javno zdravlje\nKorona zatvorila Centar za registraciju vozila u Prištini\nFinska ambasadorka kritikuje građane Kosova: Niko se ne brine zbog koronavirusa


Poreska uprava objavila Uputstvo za ostvarivanje poreskih olakšica za donatore\nU Srbiji je zakonom kojim se uređuje porez na dobit pravnih lica propisano da se kao rashod u poreskom bilansu obveznika priznaju izdaci u zbirnom iznosu od najviše 5% od ukupnog prihoda za određene donacije. To znači da profitna pravna lica koja doniraju novac u određene svrhe mogu da se oslobode plaćanja dela poreza. Na ovaj način, trebalo bi da se dodatno motivišu da doniraju u određenim oblastima, koje su navedene i u Uputstvu za ostvarivanje poreskih olakšica za donatore.\nUputstvo za ostvarivanje poreskih olakšica za donatore upućuje potencijalne donatore na procedure, regulativu i daje odgovore na praktična pitanja.\nZakon definiše zdravstvene, obrazovne, naučne, humanitarne, verske i sportske namene, davanja ustanovama, odnosno pružaocima usluge socijalne zaštite, kao i humanitarnu pomoć za otklanjanje posledica nastalih u slučaju vanrednih situacija (elementarne nepogode i sl.). Takođe, priznaju se davanja u oblasti kulture, uključujući i kinematografiju. Ipak, davanja za druge namene, koje nisu izričito navedene u samom tekstu zakona koji uređuje porez na dobit pravnih lica, ne priznaju se kao poreski rashod, odnosno osnov umanjenja poreza. Donacije je moguće dati u novcu, robi i uslugama.\nDa bi poreske olakšice bile priznate, donacije moraju da ispune dva uslova – da su usmerene ka licima registrovanim za opštekorisne namene i da primaoci donacije koriste donaciju isključivo za obavljanje delatnosti za koju su registrovani (zdravstvene, obrazovne, naučne itd.). Uputstvo bliže određuje koje uslove lica koja primaju donaciju treba da ispune, kako bi poreske olakšice bile priznate.\nKada je u pitanju davanje za humanitarnu pomoć, odnosno otklanjanje posledica nastalih u slučaju vanredne situacije, kao što su elementarne nepogode, situacija je malo drugačija. Poreske olakšice mogu se ostvariti samo na osnovu davanja izvršenih Republici Srbiji, autonomnoj pokrajini ili jedinici lokalne samouprave. U praksi to znači da se direktna davanja fizičkim ili pravim licima (na primer žrtvama poplava) ne priznaju kao osnov olakšice. Ovakvo rešenje je verovatno ustanovljeno sa ciljem da se smanji prostor za manipulaciju.\nUlaganja u kulturu na osnovu kojih se može osloboditi dela poreza, navedena su precizno.\nUputstvo sadrži i opisane načine dokumentovanja i dokazivanja da su sredstva iskorišćena od strane primaoca donacije za odgovarajuće namene. Opisani su različiti slučajevi, odnosno načini dokazivanja, kada je u pitanju donacija u robi, uslugama i novcu.\nUputstvo za ostvarivanje poreskih olakšica za donatore možete preuzeti na sajtu Poreske uprave: \nUputstvo za ostvarivanje poreskih olakšica za donatore.


Štampa preslikača - Mincom sve o svetu sublimacione tehnike\nŠta je zapravo štampa preslikača?\nŠtampa preslikača predstavljaju veoma kvalitetan i brz način prenošenja željenog motiva na tekstil. Za prenos je potrebna samo termo presa i tekstil na kome štampate.\nŠtampa preslikača se može vršiti od jedne do neograničenog broja, boja vrhunskog kvaliteta, najčešće na listovima formata A4 ali i na drgugim formatima. Koriste se svi efekti koji se upotrebljavaju i u direktnoj štampi. Preslikači mogu biti jednobojni, dvobojni, trobojni, četvorobojni i kolorni.\n1. Na transfer papir se može štampati više motiva u jednom otisku, što omogućava uštedu cene kod samog proizvoda\n2. Proizvođači tekstila su oduševljeni ovom mogućnošću štampe jer na lak način transportuju motive, a samim tim umanjuju prostor za skladištenje robe.\n3. Prenosive su, lakše se pozicioniraju i postoji manja mogućnost greške u odnosu na direktnu štampu.\n4. Idealne su za osnivače novog brenda koji svoj logo žele da publikuju putem prenosa na tekstil, zato što je minimalno ulaganje u termo preslikače, a mogućnosti su velike.\nDakle, na jednom preslikaču mogu dobiti više motiva, a zatim ih iseći i preslikati pojedinačno na bilo kom delu tekstila.\nPreslikači – Transfer u boji\nPrednost naših preslikača je u tome što boja 100% ostaje na tkanini prilikom transfera.


Niška televizija » Srbiji milijardu i po evra za nastavak reformi (VIDEO)\nObjavljeno 06.11.2014. 16:03\nU narednih sedam i po godina, Srbija će iz fondova Evropske unije dobiti milijardu i po evra za nastavak i podršku započetih reformi i ispunjenja standarda za priključenje Evropskoj uniji, izjavio je Oskar Benedikt zamenik šefa Evropske unije u Srbiji na konferenciji u Gradskoj kući na kojoj je prezentovan Izveštaj o napretku Srbije u procesu evro-integracija u 2014. godini i strategija proširenja.\nInfo-kutak Evropske unije i Grad Niš organizatori su konferencije u Gradskoj kući na kojoj je prezentovan Izveštaj o napretku Srbije u procesu evrointegracije u 2014. godine i strategiji proširenja.\nOskar Benedikt, zamenik šefa Evropske unije u Srbiji, prezentujući izveštaj, istakao je da je Srbija u ovoj godini u prvoj fazi procesa pregovaranja demonstrirala posvećenost i profesionalizam. Izveštaj je u celini pozitivan i biće prezentovan u svim velikim gradovima Srbije, kako bi se građani upoznali sa njim, ali i sa standardima i kriterijumima EU koji važe ne samo za države koje su u procesu pridruživanja već i za sve članice. Napredak je ostvaren u svim poglavljima, počev od ekonomskih reformi i najnovijih mera vlade, vladavine prava: borbi protiv korupcije i kriminala, reforme sudstva, zatim reforme javnog sektora, poljoprivrede i očuvanja životne sredine, istakao je Benedikt.\nPosle konferencije u Gradskoj kući na kojoj je prezentovan Izveštaj o napretku Srbije u procesu evrointegracija u 2014. godine i strategija proširenja, u Galeriji „77″ u Niškoj tvrđavi organizovana je izložba karikatura. Od 100 prispelih radova, stručni žiri izabrao je 20, od kojih su tri nagrađena. Autori iz cele Srbije na duhovit i kreativan način prikazali su naš put ka EU. Inače, izložba je već prikazana u Beogradu, a posle Niša i novosadska publika imaće priliku da je vidi.


UN: Pozivi na istragu\nUčesnici rasprave o Kosovu, u Savetu bezbednosti UN, saglasili su se o potrebi temeljne i nezavisne istrage navoda o trgovini organima na Kosovu, ali su izneli različita mišljenja o tome koja institucija ima jurisdikciju, kao i adekvatne resurse da sprovede tu istragu.\nŠef misije UNMIK-a Lamberto Zanijer poručio je na večerašnjoj sednici Saveta bezbednosti Ujedinjenih Nacija da je neophodno sprovesti temeljnu, objektivnu i nezavisnu istragu optužbi iz rezolucije Saveta Evrope o trgovini ljudskim organima i drugim zločinima na Kosovu.\nIstragu treba sprovesti što pre, zbog žrtava i njihovih porodica, kao i zbog onih koji su navodno odgovorni za te zločine, rekao je Zanijer i istakao da je UNMIK u potpunosti spreman da sarađuje u toj istrazi.\nGovoreći o situaciju u prethodna tri meseca, Zanijer je ocenio da Kosovo, nakon ustavne krize i izbora predsednika, ulazi u period veće političke stabilnosti. To bi, naveo je Zanijer, trebalo da doprinese daljem napretku dijaloga Prištine i Beograda, koji je ključan za rešavanja pitanja koja ometaju razvoj Kosova.\nUNMIK, iako direktno ne učestvuje u razgovorima, podržava dijalog, rekao je Lamberto Zanijer i izrazio nadu da će Priština i Beograd pokazati odlučnost potrebnu da se na konstruktivan način nađu rešenja za sva važna pitanja. Posebno pozitvan korak predstavlja današnja poseta šefa pregovaračkog tima Vlade Srbije Prištini, kazao je Zanijer, osuđujući nasilje koje je izbilo tokom protesta zbog njegovog dolaska.\nMinistar inostranih poslova Srbije, Vuk Jeremić, pozvao je Savet bezbednosti da odlučno podrži istragu o trgovini organima kosovskih Srba i zatražio punu istinu o tome šta se dogadjalo na Kosovu tokom sukoba 1999.\nJeremić je podvukao da je istraga o tome šta se dogadjalo srpskim civilima, sastavni deo procesa pomirenja i glavni preduslov za uspostavljanje dugoročnog mira izmedju Srba i Albanaca.\nZbog toga bi, prema Jeremiću, trebalo razmotriti da li Euleks ima kapacitete i stručnost da sprovede takvu istragu, podsetivši da Euleks ima mandat da deluje samo na Kosovu, a da tragovi krijumčarenja organa vode i ka delovima Afrike, pojedinim evropskim državama, Aziji i Bliskom istoku.\nJeremić je naveo da je u svim dosadašnjim slučajevima Savet bezbednosti vodio istragu ratnih zločina na Balkanu i upitao zbog čega bi to ovog puta bilo drugačije. On je dodao da je 3. maja generalni sekretar UN-a Ban Ki-mun podržao temeljnu i nezavisnu istragu.\nU vezi sa razgovorima Prištine i Beograda, Jeremić je ocenio da su o pojedinim temama već postignuti praktični dogovori i najavio da će Beograd i dalje imati konstruktivan pristup predlažući različita rešenja za svako otvoreno pitanje.\nMinistar spoljnih poslova Kosova Enver Hodžaj naglasio je privrženost vlade Kosova dijalogu sa Srbijom, ističući da je fokus Prištine na budućnosti, kako bi, kako je rekao, Srbija i Kosovo ušli u EU kao ravnopravne, nezavisne države.\nOn je najavio da će, posle današnje posete šefa beogradskog pregovaračkog tima Prištini, predstavnici Kosova uskoro posetiti Beograd. Hodžaj je istakao da Kosovo od dijaloga očekuje kreativna rešenja koja poštuju ustavni poredak Kosova, i rešenje praktičnih pitanja, kao što je medjusobno priznavanje dokumenata kao što su pasoši, kako bi se obezbedila sloboda kretanja stanovnika Kosova.\n„Vlada i narod Kosova umorni su od sukoba i propagande i žele da gledaju ka budućnosti, i učestvuju u procesu pomirenja sa Srbijom“, poručio je Hodžaj.\nOn je istakao da vlada Kosova smatra Euleks nadležnom institucijom koja ima kapacitet za istragu navoda iz izveštaja Dika Martija o trgovini ljudskim organima, i pozvao sve strane da informacijama koje poseduju doprinesu istrazi.\nAmbasadori država članica Saveta bezbednosti izneli su podeljena mišljenja o tome da li Euleks ima resurse da ispita optužbe o trgovini ljudskim organima na Kosovu.\nZamenica ambasadora Sjedinjenih Država Rozmari di Karlo ocenila je da Euleks ima kapacitete da ispita navode o trgovini ljudskim organima i istakla da nije pravilo da sve istrage o ratnim zločinima budu pod okriljem SB UN pošto su pojedini slučajevi u nadležnosti nacionalnih pravosuđa.\nAmbasador Francuske pri UN Žerar Arno izjavio je da njegova zemlja ozbiljno shvata optužbe o trgovini ljudskim organima na Kosovu i podsetio da je Euleks u januaru otvorio preliminarnu istragu.\n"Vlasti Albanije su predane saradnji, Euleks ima operativnu jedinicu za zaštitu svedoka, koja može da bude ojačana, i mi pozivamo sve države da sarađuju kako bi se rasvetlili\nnavodi izneti u izveštaju", rekao je Arno.\nZamenik britanskog ambasadora u UN Filip Parham naglasio je da London veruje da Euleks ispunjava sve kriterijume za temeljnu, nepristrasnu i nezavisnu istragu o navodima iznetim u Martijevom izveštaju trgovini ljudskim organima.\nAmbasador Nemačke pri UN složio se da Euleks ima kapacitete, kompetencije i jurisdikciju da izvede istragu o optužbama iznetim u Martijevom izveštaju, kao i da ima jedinicu za zaštitu svedoka, koja može da bude ojačana.\nAmbasador Rusije u UN Vitalij Čurkin istakao je medjutim da Moskva podržava zahtev Srbije da se pod pokroviteljstvom Saveta bezbednosti UN sprovede sveobuhvatna istraga o trgovini ljudskim organima na Kosovu, koja će omogućiti pouzdanu zaštitu svedoka. Čurkin je naglasio da će taj mehanizam omogućiti temeljnu i nezavisnu istragu, koja je u interesu pravde i pomiranja u pokrajini.\nAmbasador Kine Li Baodong rekao je da njegova zemlja takodje podržava podržava zahtev Srbije da pod okriljem SB UN bude otvorena istraga o optužbama o trgovini ljudskim organima.


19-02-2020 08:25 Izdvojeno Srbija Hronika\nRezidualni mehanizam za krivične sudove u Hagu objavio je na srpskom jeziku pisanu presudu, kojom je prvi predsednik Republike Srpske Radovan Karadžić osuđen na doživotni zatvor zbog genocida u Srebrenici i zločina protiv čovečnosti, kršenja zakona i običaja ratovanja.\nPortal Kliks prenosi link cele presude od 412 strana, a na javnoj sednici 20. marta 2019. godine Žalbeno veće Mehanizma saopštilo je samo sažetak svoje odluke, kojom je preinačilo prvostepenu presudu iz marta 2016. godina u pogledu kazne, kojom je Karadžić bio osuđen na 40 godina zatvora. Ovom odlukom potvrdilo je prvostepenu presudu, kojom je u delu kojim je po ovoj, prvoj i jedinoj od 11 tačaka optužnice, bio oslobođen od optužbi.\nŽalbeno veće smatra da nije počinjen genocid na teritoriji opština Bratunac, Prijedor, Vlasenica, Zvornik, Sanski Most, Foča i Ključ, ali jeste utvrdilo da su počinjeni drugi ratni zločini u tim opštinama od 1992. do 1995, koji su bili koordinirani iz vrha Repubike Srpske Karadžić je, međutim, pravosnažno proglašen krivim za genocid u Srebrenici, za progon civila i zlocine protiv čovečnosti, za istrebljenje stanovništva, za ubistava, zločin protiv čovečnosti.\nSrbe u Crnoj Gori istrebljuju kao na Kosovu! Više o tome čitajte OVDE.\nTRAMPOV ČOVEK REAGOVAO NA PROVOKACIJE: Grenel demantovao da Amerikanci podržavaju plan o razmeni teritorija između Srbije i tzv. Kosova!


Zvezda očekuje da Vučić dozvoli 15.000 navijača na Marakani protiv Milana! – PRST\nZvezda očekuje da Vučić dozvoli 15.000 navijača na Marakani protiv Milana!\nPrst Prvi srpski tabloid 14/02/2021\n„FK Crvena zvezda je spreman da organizuje utakmicu uz prisustvo 30 posto navijača od maksimalnog kapaciteta stadiona, a u skladu sa protokolima UEFA za organizaciju utakmica tokom perioda pandemije virusa kovid-19”, navodi se u pismu.\n„Zbog toga verujemo da snagom Vašeg autoriteta mažete da nam pomognete da dočekamo veliki Milan, sa kojim imamo dugu tradiciju međusobnih duela, pred navijačima. FK Crvena zvezda bi u organizaciji utakmice striktno poštovala sve propisane mere: obezbeđivanje fizičke distance, nošenje maski, provera telesne temperature i drugi elementi propisani strogim protokolima republičkog kriznog štaba i UEFA”, naveo je beogradski klub.\n„Poznato je da bi utakmica u Beogradu predstavlja veliku promociju za našu Srbiju i Beograd kao i da smo nedavno imali pozitivan primer organizacije Superboula u SAD, a uz prisustvo 30 odsto navijača od maksimalnog kapaciteta stadiona nadamo se da ćete naći nas zahtev kao opravdan”, navela je Crvene zvezda u pismu predsedniku Vučiću, koje su portpisali predsednik kluba Svetozar Mijailović i generalni direktor Zvezdan Terzić.\nTags: delije FK Crvena zvezda\nPrethodna vest: Zvezda i Galatasaraj u trci za srpskim štoperom Aleksandrom Dragovićem!\nSledeća vest: Novak Đoković pobedio Miloša Raonića (3:1) za četvrfinale AO protiv Zvereva!


Dan: 27. decembra 2016. - Grad Niš\nU prisustvu gradonačelnika Darka Bulatovića, zamenika gradonačelnika Miloš Banđura i gradske većnice Tijane Đorđević Ilić resorno zadužene za socijalna pitanja,danas su u gradskoj kući podeljeni paketići deci sa daunovim sindromom i deci čiji su roditelji socijalno ugrožena kategorija stanovništva.\nULICA CARA DUŠANA OTVORENA ZA SAOBRAĆAJ\nI pored toga što je rok za završetak svih radova u ulici cara Dušana 18. februar, zbog velike saobraćajne gužve i rasterećenja drugih saobraćajnica u gradu, znatno ranije je završeno asfaltiranje ove ulice i ona je od danas opet otvorena za saobraćaj. Gradonačelnik Niša Darko Bulatović i član Gradskog veća Miloš Milošević obišli su danas ovu ulicu i od izvođača radova, Preduzeća za puteve i nadzora, Direkcije za izgradnju grada, dobili uverevanja da je sve urađeno po propisima. Prema rečima gradonačelnika, da bi se završio kompletan posao ostalo je još nekih 10-tak radnih dana. „Nadam se da će nam vremenske prilike ići na ruku i da će čitav posao biti završen na vreme. Ostalo je još da se rekonstrišu trotoari, pošto je u ovom momentu urađen samo jedan sloj asfalta na njima, radi lakšeg kretanja sugrađana, a očekuje nas i izgradnja kružnog toka na raskrsnici sa ulicom Nikole Pašića“, istakao je Bulatović. On je dodao da će se i saobraćajna signalizacija vratiti na svoje mesto kako bi se saobraćaj u Dušanovoj ulici mogao nesmetano da odvija. Inače, vrednost radova na rekonstrukciji kolovoza sa trotoarima i izgradnji kružnog toka je 23 miliona dinara.\nPLAKATOM PROTIV DROGE\nKreativni učenici niških osnovnih i srednjih škola, koji su nagrađeni na konkursu za najbolje idejno rešenje u okviru kampanje Droga bljak, na temu „Plakatom protiv droge“, nagrađeni su danas u Oficirskom domu. Cilj ove aktivnosti bio je promocija zdravih stilova života i predstavljanje životnih vrednosti kao što su prijateljstvo, ljubav isl.\nČlan Gradskog veća Branislav Kačar koji je uručio nagrade izjavio je ovom prilikom da je zdravlje mladih jedna od strateških komponenti u nacionalnoj i lokalnoj strategiji za mlade i da bolesti zavisnosti predstavaljaju ozboljan problem. On je naglasio da lokalna samouprava ulaže napore da omogući mladima da odrastaju u zdravom okruženju u kome će moći da stvaraju bolji svet. On je najavio da će i u narednoj godini biti organizovane edukacije mladih, njihovih roditelja i nastavnika kako bi preventivno mogli, svi zajedno, da delujemo protiv bolesti zavisnosti.\nInače, novčane nagrade, dodeljene najboljima, razvrstane su u četiri kategorije, za osnovce od 7 do 11 godina, osnovce od 11 do 15 godina, učenike Umetničke škole i učenike ostalih srednjih škola. Sredstva su obezbeđena iz gradskog budžeta.\nDodeljene nagrade najboljim sportistima Niša\nMilica Kostov i Kristina Petrović, kajakašice “Gusara”, izabrane su za najbolje sportiskinje Niša, dok su su sportske ličnosti godine Stefan Jović i Sava Ranđelović.Gradonačelnik Niša Darko Bulatović uručio je priznanje najboljim sportistkinjama Niša i poželeo puno uspeha svim sportistima grada u periodu koji je pred nama sa porukom da se radujemo praznicima,ali i jedni drugima.\nKristina i Milica proglašene su najboljima na 38. Izboru sportiste Niša, a izabrao ih je žiri koji su činili raniji dobitnici ovog priznanja i članovi Sekcije sportskih novinara Niša.\nOne su osvojile bronzanu medalju na Svetskom prvenstvu u spustu u disciplini C2 kanu dvosed.\nNajbolji mladi sportista je Staša Gejo,kojoj je priznanje uručio gradski većnik Branislav Kačar ,dok je najbolji sportski kolektiv ženski rukometni klub “Naisa”, a fudbalski klub “Filip Filipović”, Sportsko – rekreativno udruženje osoba sa invaliditetom “Nais” i trener “Mašinca” Perica Krstić, dobili su specijalno priznanje Sekcije sportskih novinara Niša.\nSpecijalna nagrada “Sportsko srce” otišla je u ruke džudisti Kinezisa Igoru Nurkiću.\nZa “Novinara godine” po peti put proglašen je urednik sportske rubrike “Narodnih novina” Dušan Jocić.\nODLUKA KOMISIJE ZA NAGRADE GRADA NIŠA\nKomisija za nagrade Grada Niša je na sednici održanoj 26. decembra 2016. godine donela sledeću odluku:\nAdaptacija zgrade aerodroma „Konstantin Veliki“ , stare 30 godina, počela je danas. Gradonačelnik Niša Darko Bulatović i članovi Gradskog veća Miloš Milošević i Igor Vojinović obišli su radove. Ovom prilikom gradonačelnik Bulatović izjavio je da se po prvi put, posle tri decenije, ulaže u sređivanje aerodromske zgrade i to sredstvima iz gradskog bedžeta. „ Radiće se adaptacija krova i krovne konstrukcije, izolacija samog objekta, svetlosne kupole, jednom rečju aerodromska zgrada dobiće potpuno novi izgled i siguran sam da će nakon završetka radova dolazak u Niš i prvi susret sa gradom za svakog biti lepši nego što je to u ovom momentu“, rekao je gradonačelnik. On je naglasio da je vrednost ukupnih radova koji će se u ovoj i narednoj godini izvoditi na adaptaciji aerodromske zgrade, sređivanju šaltera i tehničkom opremanju aerodroma 37 miliona. Od toga Grad je uložio 35 miliona, dok su sredstva samog JP Aerodrom „ Konstantin Veliki“ dva miliona. „U narednih nedelju dana biće završeno uređenje chek- in šaltera. Umesto dva biće ih četiri i na ovaj način osoblje aerodroma moći će da za kraće vreme opsluži veći broj putnika jer je to sada, kada imamo 9 redovnih linija, preko potrebno da bi se smanjile gužve i čekanje u redu. Mi ćemo i naredne godine nastaviti sa ulaganjima. Biće kupljen novi agregat za snabdevanje aviona električnom energijom, kao i rendgen prolazi za pregledanje prtljaga čime će i bezbednost na samom aerodromu biti na mnogo višem nivou. Aerodrom je značajan, ne samo za Niš već za razvoj čitave jugoistočne Srbije i naše strateško opredeljenje je dalji razvoj avio-saobraćaja i ulaganje u modernizaciju aerodroma“, zaključio je gradonačelnik..


V. Stojsavljević | 23. jul 2019.\nNa sajtu Danasa sprovedena je anketa sa pitanjem “Da li mislite da će Vojislav Šešelj biti sankcionisan zbog iznošenja otvorenih pretnji novinarki Danasa”, na kojoj je glasalo oko 1.100 građana.\nOd toga 80 odsto smatra da Vojislav Šešelj neće biti sankcionisan, dok 20 odsto ipak smatra da hoće.\nIsta anketa sprovedena je i na Fejsbuku gde je čak 96 odsto glasalih odgovorilo negativno, smatrajući da Šešelj neće snositi poseledice za iznošenje pretnji i uvreda na račun novinarke Snežane Čongradin. Samo ćetiri odsto smatra da će on ipak biti prikladno kažnjen.\nDrugo pitanje u našoj anketi glasilo je “Da li smatrate da bi novinari trebalo da dobiju veću zaštitu od države”, na koje je glasalo 915 građana.\nGrađani su većinski glasali potvrdno, smatrajući da novinari treba da dobiju veću zaštitu od države, i to 71 odsto njih. Ipak, 29 odsto glasalih smatra da novinari nisu ugroženi i da im nije potrebna veća zaštita.\nAnketa na Tviteru, na kojoj je glasalo 540 građana, dala je slične rezultate. Naime, 81 odsto glasalih smatra da bi novinari trebalo da budu zaštićeniji, dok 19 odsto misli da je trenutno stanje zadovoljavajuće.\nInstagram je takođe dao jako slične rezultate, gde je 86 odsto građana za to da novinari dobiju veću zaštitu od države, dok 14 odsto misli da to nije potrebno.\nGrađani su burno reagovali na ovu izjavu Vojislava Šešelja.\n“Naravno da neće biti sankcionisan, nije ovo pravna država”, kratak je komentar jednog građanina na Fejsbuku.\n“Nije problem Šešelj. Kako može predsedavajući da dopusti poslaniku da vređa bilo koga na govornici, pogotovu ženu. Kazati za bilo koju ženu da je ružna i to u parlamentu, a predsedavajući sedi i trepće… Ali i poslanici sede i slušaju. Dotakla je Srbija dno dna”, navodi se u jednom komentaru na naešem sajtu.\nBilo je i građana koji smatraju da novinari Danasa ne zaslužuju zaštitu države.\n“Vi sigurno NE! Jer radite protiv države i državne zajednice”, ističe se u tom komentaru.\nAnketa Snežana Čongradin Vojislav Šešelj\n← Tanjugov odgovor na tekst Glasa Amerike\nKRIK: Prate nas, Vučić pre mesec dana rekao da ćemo pisati o bratu Siniše Malog (VIDEO) →


Bespovratna sredstva za poljoprivredne zadruge - Forum PSSS - PSSS\n07 avg 2019 17:11\t#38264 od Petrović Duška\nBespovratna sredstva za poljoprivredne zadruge was created by Petrović Duška\n1.Zemljoradničke i poljoprivredne zadruge koje su stekle svojstvo pravnog lica upisom u registar koji vodi organ nadležan za poslove registracije privrednih subjekata (Agencija za privredne registre) 2017, 2018. i 2019. godine ( u daljem tekstu: novoformirane zadruge);\n2.Zemljoradničke i poljoprivredne zadruge koje su stekle svojstvo pravnog lica upisom u registar koji vodi organ nadležan za poslove registracije privrednih subjekata (Agencija za privredne registre) do kraja 2016. godine ( u daljem tekstu: stare zadruge);\n3.Zemljoradničke i poljoprivredne zadruge koje su stekle svojstvo pravnog lica upisom u registar koji vodi organ nadležan za poslove registracije privrednih subjekata (Agencija za privredne registre), kao složene zadruge ( u daljem tekstu: složene zadruge).\n.Maksimalan predviđen iznos bespovratnih sredstava:\n1.Nabavku živih životinja od privrednih društava registrovanih za trgovinu na veliko životinjama za potrebe formiranja ili povećanja osnovnog stada, osim nabavke muških goveda.\n2.Nabavka opreme i mehanizacije za potrebe unapređenja kvaliteta i kapaciteta farmi za proizvodnju mleka i tov stoke;\n3.Nabavku opreme za preradu mleka i mesa;\n4.Nabavku opreme i mehanizacije za skladištenje, sortiranje, pakovanje i preradu voća i povrća;\n5.Nabavku opreme i mehanizacije za potrebe proizvodnje u voćarstvu, vinogradarstvu i povrtarstvu i podizanje matičnih zasada;\n6.Nabavku opreme i mehanizacije za proizvodnju i preradu ukrasnog, aromatičnog, začinskog i lekovitog bilja;\n7.Nabavku opreme i mehanizacije za skladištenje i preradu žitarica;\n8.Nabavku opreme za pčelarstvo;\n9.Izgradnju montažnih objekata od prefabrikovanih elemenata i nabavku opreme za finalnu preradu poljoprivrednih proizvoda (samo za složene zadruge)\nVreme kreiranja strane: 0.740 sekundi


VOZAČI, OPREZNO Snijeg na putu Kupres-Šujica i Glamoč-Mliništa, POLEDICA u višim predjelima | Laktaši - Glas Laktaša - Nezavisni online magazin\nVOZAČI, OPREZNO Snijeg na putu Kupres-Šujica i Glamoč-Mliništa, POLEDICA u višim predjelima\nLAKTAŠI, 18. novembra – Na putnim pravcima Kupres-Šujica i Glamoč-Mliništa jutros ima ugaženog snijega na kolovozu, poledica je moguća na dionicama u višim planinskim predjelima i preko prevoja, dok su na području Livna i Tomislavgrada registrovani jaki udari vjetra, saopšteno je iz Auto-moto saveza Republike Srpske.\nNa dionicama koje prolaze kroz usjeke i pored kamenih kosina mogući su sitniji odroni, a u kotlinama i duž riječnih jutarnja magla smanjuje vidljivost.\nRežim saobraćaja izmijenjen je na magistralnom putu Čelinac-Kotor Varoš zbog izgradnje mosta preko rijeke Vrbanje u Čelincu, kao i na auto-putu prema Gradišci gdje je u toku izgradnja naplatne stanice “Čatrnja”.\nRadovi se izvode i na magistralnim putnim pravcima Rebrovac-Čelinac u mjestu Vrbanja, gdje je u toku sanacija mosta, zatim Banjaluka-Srpske Toplice na dijelu od Kosmosa do Nule, te na magistrali od Rebrovca prema Čelincu i od Čelinca prema Kotor Varošu, kao i na regionalnom putu Derviši-Klašnice dva, u Ulici Put srpskih branilaca i 16. Krajiške brigade.\nKlizišta su usporila saobraćaj na putnim pravcima Sarajevo-Foča, na lokalitetu Sijeračke Stijene, zatim Bratunac-Drinjača, te Karanovac-Kneževo u mjestu LJubačevo, Ukrina-Gornja Vijaka i Lopare /Mačkovac/-Čelić.\nPrethodni tekstPOČELI SU VUČIJI DANI! Ovo vjerovanje staro je vjekovima, a nepoštovanje OBIČAJA donosi ZLU KOB\nSledeći tekstMaša kao Putin! “Tajms” optužio serijal da se bavi “kremaljskom propagandom”


Jovanović: Fakultet mora da učestvuje u realizaciji metroa - Društvo - Dnevni list Danas\nPočetna » Vesti » Društvo » Jovanović: Fakultet mora da učestvuje u realizaciji metroa\nOdluka Građevinskog fakulteta da izađe iz štetnog projekta beogradskog metroa nije ni dotakla gradsku vlast, Vesić bahato odbacio struku\nJovanović: Fakultet mora da učestvuje u realizaciji metroa\nI. Nikoletić01.11.2021. 18:08\nNakon što je Naučno -nastavno veće Građevinskog fakulteta izglasao i obznanio odluku da neće učestvovati u daljem razvoju projekta beogradskog metroa, a s obzirom da brojne primedbe stručnjaka te visokoobrazovne ustanove Komisija za žalbe Grada Beograd nije usvojila, gradska vlast je bez mnogo ulaženja u problem samo olako odbacila mišljenje i postupak jedne od najznačajnijih institucija koje bi trebalo da budu uključene u takav posao.\nNa izjave zamenika gradonačelnika Beograda Gorana Vesića u kojima taj deo stručnjaka omalovažava komentarima da “nisu pobedili argumentima mišljenja drugih fakulteta”, te da su “sami sebe isključili iz posla u kome nisu ni učestvovali”, nižu se reakcije, a iz dela javnosti se zahteva da vlast obznani ko su drugi, posebno strani “stručnjaci” koji su metro projektovali, jer ta informacija još nije poznata.\n– Goran Vesić nastavlja da pokazuje prezir prema stručnoj javnosti i akademskoj zajednici, što je oduvek dokaz sumnjivog morala i još sumljivijih namera. Beogradski metro je kapitalan projekat za naš grad i Građevinski fakultet BU mora biti uključen u njegovu realizaciju, u svim fazama. Vesić nije naveo koji su to stručnjaci pobili argumente Građevinskog fakulteta i koji profesor BU, osim Slavena Tice koji je blisko povezan sa ovom vlašću, deli njegov stav. Vesić mora biti sklonjen, pre nego što šteta po Beograd postane nepovratna. Novi gradonačelnik mora da napravi sastanak sa Građevinskim fakultetom i da se vidi kako nastaviti ovaj važan projekat, kaže za Danas Nikola Jovanović, predsednik Centra za lokalnu samoupravu (CLS).\nCLSGoran Vesićgrađevinski fakultetmetroBeograd


O nama - Kontejneri 3M Novaković\nSeveroistočna radna zona Pinc 1, Inđija, Srbija\nISO 9001:2008 & CE znak\nZlatna medalja za kvalitet!\nDOO Novaković-3M je privatna firma, osnovana 27.01.1989 godine u Inđiji kao mala zanatska radionica. Prateći tržište i neprekidnim usavršavanjem proizvoda prerasli smo u preduzeće koje broji 25 zaposlenih, i bavi se proizvodnjom i prodajom kontejnera za sakupljanje, odlaganje i odvoženje komunalnog i industrijskog otpada, kao i za sakupljanje otpada životinjskog porekla.\nKao dokaz o kvalitetu nasih proizvoda 2012 godine uspostavljen je sistem mendžmenta kvalitetom koji odgovara zahtevima standarda ISO 9001:2008 Kao i CE znak (CE mark) koji je obavezan i odnosi se na bezbednost upotrebe Naših proizvoda u zemljama članicama EU. CE znak je Naša legitimacija za izvoz proizvoda u zemlje EU.\nNaše usluge Naš proizvodni program\nZemlje članice Evropske unije su svojim zakonskim propisima i drugim merama želele da se osiguraju da se na tržište EU plasiraju i u upotrebi nađu samo oni proizvodi koji ne ugrožavaju bezbednost, život i zdravlje ljudi, svojinu, životnu sredinu ili neke druge interese od javnog značaja.\nU tom smislu, donete su direktive koje postavljaju bitne zahteve koje moraju ispuniti proizvodi.\nTi zahtevu određuju tehničke karakteristike (specifikacije) koje proizvodi moraju imati a koje utiču ili mogu uticati na gore pomenute aspekte. Tehničke specifikacije o usaglašenosti proizvoda sa bitnim zahtevima, koje postavljaju direktive, date su u harmonizovanim standardima. CE znak je Naša legitimacija za izvoz proizvoda u zemlje EU.\nD.O.O. Novaković 3-M, Severoistočna radna zona Pinc 1, Inđija, Srbija\nPon-Pet (7 h - 15 h)\nKontejner 1,1 m³\nKontejner 1,1m³ za papir\nKontejner 1,1m³ za staklo\nKontejner od 5m³ otvoren\nKontejner za konfiskat\nKontejneri 5m³ zatvoren\nŠifra delatnosti: 2219\n2019 © 3M Novaković - Trud&RAD > WEB STROJ


Rusija i EU zabrinuti zbog američkih sankcija Moskvi\nDmitrj Peskov, portparol Kremlja\nRusija i Evropska unija iskazale su zabrinutost zbog novih sankcija koje su SAD predložile protiv Moskve, prije svega zbog efekta koje bi mogle imati na zajedničke energetske projekte.\nPortparol ruskog predsjednika Vladimira Putina i EU zvaničnici razgovarali su u ponedjeljak, dan nakon što je Bijela kuća saopštila da je predsjednik Trump otvoren za legislativu kojom će se Rusiji uvesti nove sankcije i ograničiti njegovu moć da ih sam ublaži ili ukine.\nSenat i predstavnički dom su prošle sedmice postigli dogovor o novom zakonodavstvu o kojem bi Predstavnički dom mogao glasati 25.jula.\nPutinov portparol Dmitrij Peskov, izjavio je da "Rusija radi sa našim evropskim partnerima na implementaciji određenog broja velikih projekta".\n"Nepotrebno je reći da smo mi i naši evropski partneri ukazali na veliku važnost okončanja tih projekata i mi ćemo raditi na tome", rekao je Peskov u odgovoru na pitanje o potencijalnom uticaju snakcija na projekte kao što je Sjeverni tok 2, gasovod koji će prenositi ruski gas preko Baltičkog mora do Evrope.\n"To je razlog zbog čega smo razmatrali 'temu sankcija' koje potencijalno može otežati ove projekte - i to je razlog naše zabrinutosti", dodao je Peskov.\nU Briselu, portparol Evropske komisije Margaritis Shinas je rekao da je EU "aktivirala sve diplomatske kanale da bi riješili zabrinutost zbog američkih mjera sa našim partnerima u SAD".\n"Za nas jedinstvo G7 u pogledu sankcija je od ključnog značaja,... kao što je i primjena sporazuma iz Minska" rekao je portparol EK, misleći na sporazum o prekidu vatre dogovoren u Minsku u februaru 2015., na istoku Ukrajine i koracima ka okončanju sukoba između proruskih separatista i vladinih snaga.\n"Tako da mi u EU imamo interesa za razmatranje tog pitanja i očekujemo da se u zakonodavnom procesu u SAD ta pitanja razriješe" rekao je Schinas na redovnoj press konferenciji.\nEU i SAD su uvele sankcije Rusiji zbog umiješanosti u rat u kojem je od aprila 2014., ubijeno 10 hiljada ljudi, kao i zbog ruske aneksije Krima u martu iste godine.\nPortparolka Bijele kuće, Sarah Huckabee Sanders je u nedjelju saopšila da oni "podržavaju zakon u sadašnjem obliku i da će nastaviti da rade sa Senatom i Predstavničkim domom na uvođenju sakcija da bi se situacija u Ukrajini u potpunosti razriješila".\nTrump je više puta ponavljao da želi da popravi odnose sa Moskvom, čime je izazvao zabrinutost obje strane u Kongresu da bi mogao ublažiti ili ukinuti sankcije Rusiji.\nZakonom će se tražiti od Trumpa da pošalje izvještaj Kongresu zbog čega administracija želi da suspenduje i ukine sankcije protiv Rusije. Nakon toga Kongres će imati mjesec dana da odluči da li da odobri takav potez.\nNjegovo odbijanje da ih posluša vjerovatno bi izazvalo žestok politički sukob u Vašingtonu, imajući u vidu aktuelnu istragu FBI i kongresnih istražitelja o navodima da se Rusija miješala u američke predsjedničke izbore 2016., i kontakata Trumpovog izbornog tima sa ruskim zvaničnicima.\nMeđutim dva uticajna američka senatora u nedjelju su sapštili da će zakon proći u Senatu sa dovoljno podrške da bi spriječili mogući Trumpov veto.


MILO PREKO ŠOLAKOVE TELEVIZIJE NAPAO VUČIĆA! Izneo teške i neutemeljene optužbe na račun predsednika\nZVUČI KAO POČETAK VICA, ALI ISTINA JE: Jelen težak 300 kg lovcu oteo pušku 37\t371\nFoto: Profimedia/Gints Ivuskans/AFP\n02.09.2020. 12:33h 02.09.2020. 12:33h\nPredsednik Crne Gore Milo Đukanović napao je predsednika Srbije Aleksandra Vučića, i to ni manje ni više nego preko televizije u vlasništvu predsednika Junajted grupe Dragana Šolaka!\nPrvi veliki intervju nakon loših izbornih rezultata, Đukanović je, naime, dao upravo za Šolakovu televiziju Newsmax Adria, a to vreme je iskoristio za udar na Srbiju i iznošenje teških optužbi na račun naše države i državnog vrha.\nInteresantno je da je Đukanović odlučio da intervju da baš za televiziju u vlasništvu Junajted grupe, koja već duže vreme vodi negativnu kampanju protiv srpskog državnog vrha.\nCrnogorski predsednik je tokom intervjua optužio predsednika Vučića da se meša u unutrašnja pitanja Crne Gore i da vodi "jaku medijsko-političku agresiju Beograda".\nNaveo je i da je nezadovoljstvo građana zbog usvojenog Zakona o slobodi veroisppovesti posledica, kako je rekao, "manipulacija koje su Crkva i zvaničlni Beograd pokrenuli u decembru prošle godine".\nfoto: Printscreen Instagram/Budućnost Srbije\nNakon Đukanovićevih teških optužbi, stigle su i reakcije.\nPremijerka Srbije Ana Brnabić navela je da se Srbija ni na koji način ne meša u unutrašnja pitanja Crne Gore i ni na koji način nije uticala na izborni proces u Crnoj Gor\n- To su političke fraze o navodnoj ugroženosti Crne Gore, kojom se Đukanović izgovara, umesto da se fokusira na stvarne potrebe i probleme svojih građana. Kao predsednica Vlade Republike Srbije osećam obavezu da reagujem na stavove koje je o Srbiji i predsedniku Aleksandru Vučiću izneo predsednik Crne Gore i DPS-a, jer je u pitanju pokušaj političke obmane koju Đukanović koristi kako bi objasnio uzroke izbornog rezultata njegove stranke - rekla je Brnabić i dodala da nema govora o tome da je Crna Gora na bilo koji način ugrožena od strane Srbije.\n- I više je nego jasno da je Đukanović zarobljen u političkim frazama koje je godinama koristio kako bi lažnim pričama o ugroženosti Crne Gore sticao političke poene umesto da se fokusira na stvarne potrebe i probleme svojih građana - navela je Brnabićeva.\nJedan od lidera Demorkatskog fronta Andrija Mandić smatra da je Đukanović na ovaj način otvoreno targetirao predsednika Vučića.\n- Đukanović je nacrtao metu na čelu Aleksandru Vučiću i zato moram da mu kažem da u Crnoj Gori nije glasao Vučić, niti i jedan član njegove porodice, kao što nije nijedan građanin Srbije. Đukanović nije izgubio izbore od Vučića. Vlast u Crnoj Gori je promenjena voljom građana Crne Gore, i bilo bi dobro da ljudi koji odlaze sa vlasti, kao i političke stranke koje se sele u opoziciju to učine dostojanstveno i da u drugima ne traže izgovore za vlastite greške - rekao je Mandić.\nMinsitar spoljnih poslova Ivica Dačić naveo je da za razliku od Edija Rame, albanskog premiejra i Ramuša Haradinaja i drugih albanskih političara, Srbija i njen predsednik nijednom se nisu mešali u unutrašnja pitanja Crne Gore.\n- Nije Vučić pozivao građane Crne Gore za koga da glasaju, već Rama i ostali, a to onda, po Milu Đukanovicu, nije mešanje u unutrašnje stvari. Srbiju pitanje vlasti u Crnoj Gori ne interesuje, interesuju nas samo prava i slobode srpskog naroda koga u Crnoj Gori ima oko 29 odsto, kao i položaj SPC - rekao je Dačić.\nDragan ŠolakŠolakovi medijinapadizboriCrna GoraMilo ĐukanovićAleksandar VučićAndrija MandićAna Brnabić


Frikom knedle kokos čokolada 500g kesa cena akcija Srbija\nFrikom knedle kokos čokolada 500g kesa cene\nTrenutno nemamo slike za Frikom knedle kokos čokolada 500g kesa\nEPonuda nije internet prodavnica već Vam omogućava da brzo i lako nađete Frikom knedle kokos čokolada 500g kesa po najjeftinijoj ceni. Naš cilj je da kupci budu što bolje informisani o ponudi Frikom knedle kokos čokolada 500g kesa na tržištu Srbije. Vrlo lako nalazite željeni proizvod za kategoriju Smrznuto pecivo, testo i knedle cene, ne morate da lutate od sajta do sajta za Frikom Smrznuto pecivo, testo i knedle, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Frikom knedle kokos čokolada 500g kesa sa PRODAVCEM. EPonuda ne može da garantuje potpunu tačnost specifikacije i slika za Frikom knedle kokos čokolada 500g kesa. Pre kupovine, podatke za Frikom knedle kokos čokolada 500g kesa proverite na sajtu PROIZVOĐAČA.


Nova internet platforma net.kabinet za proveru znanja učenika (VIDEO) – SveVesti.net\nJoš krajem marta kada je za đake u Srbiji organizovana nastava na daljinu, Petljine časove računarstva i informatike na RTS3 pratilo je više od 200.000 učenika. Iz toga se rodila zamisao Fondacije Petlja i Inicijative “Digitalna Srbija” da karakteristike tradicionalne škole treba premestiti u onlajn prostor i nastavnicima i učenicima obezbediti dvosmernu komunikaciju. Ta zamisao ostvarena je kroz net.kabinet, gde nastavnici od danas mogu da formiraju svoje virtuelne kabinete/odeljenja, kreiraju testove za proveru znanja, prate individualni napredak učenika i zadaju domaće zadatke.\n“Kada je reč o nastavi informatike, net.kabinet donosi do sada najveći iskorak naše tradicionalne škole u digitalni svet. Koristeći prednosti tehnologije, ova platforma omogućava nastavnicima da se fokusiraju na sadržaj koji predaju i komunikaciju sa učenicima, a da aktivnosti koje je moguće automatizovati prepuste računaru. Na primer, umesto da nastavnik potroši dosta vremena praveći različite kombinacije pitanja za test koji planira da zada učenicima, kompjuter će za njega generisati različite verzije pitanja,” objašnjava Nemanja Đorđević iz Inicijative “Digitalna Srbija”.\n“Kroz net.kabinet nastavnici i učenici će biti u prilici da koriste platformu i uz rad u učionici i van nje. Nastavnicima su na raspolaganju opcije poput zadavanja domaćih zadataka, onlajn testova za vežbu ili upućivanja učenika da kod kuće prođu neke delove onlajn lekcije za sledeći čas po principu flipped classroom. Odnosno, net.kabinet praktično dolazi kao platforma za učenje na daljinu, ali i kao dopuna nastavi u učionici,” kaže Nebojša Vasiljević, direktor Fondacije Petlja.\n“Od kako je počela onlajn nastava koristila sam dosadašnje funkcionalnosti Petlje za svoju nastavu. U trenutku kada se nalazimo pred zaključivanjem ocena net.kabinet je više nego koristan kao mesto gde u ovim vanrednim uslovima možemo da okupimo đake i proverimo njihovo znanje. Naravno, platforma nadilazi trenutne potrebe, pa ćemo mi nastavnici narednih meseci imati vremena da se bolje upoznamo sa net.kabinetom i uključimo ga u nastavu od naredne školske godine, bilo da se vratimo u škole ili nastavimo da držimo nastavu na daljinu,” kaže nastavnica Nataša Majstrović iz Osnovne škole “Zmaj Jova Jovanović” iz Rume koja je učestvovala u vebinaru.\nPrevious Onlajn predavanja stručnjaka Naftne industrije Srbije za studente\nNext Udovičić: Stipendije za 1.410 najboljih studenata Srbije


predikcije » Astro portal\nVLADARI VREMENA – OSLOBAĐANJE FORTUNE\nDužina trajanja perioda Već je napomenuto da se dužina trajanja perioda vezuje za najmanje godine planeta – vladara znakova, a redosled smene perioda prati prirodan tok zodijaka. Praktično to izgleda ovako: početni period će trajati onoliko koliko su najmanje godine vladara znaka u kome se nalazi Tačka Fortune/Duha, zatim će naredni period trajati onoliko koliko su najmanje godine vladara sledujućeg znaka, i tako redom. Jedino nepoklapanje dužine perioda i najmanjih godina […]\n06. 05. 2013. Više\nVLADARI VREMENA – 32 godine i 3 meseca\nPrvim poglavljem IV dela Antologije Valens predstavlja metod koji se može nazvati: raspored povoljnih i nepovoljnih životnih perioda, a za koji kaže da je često bivao skrivan, odnosno nedovoljno pojašnjen od strane autora, ali da je praksa potvrdila njegovu efikasnost. Metod se zasniva na određivanju perioda u trajanju 1/4 najmanjih godina svake planete. Ovi periodi se smatraju osnovnim i pokazuju dešavanja u životu natusa u ciklusima od po 32 godine […]\nVLADARI VREMENA – DECENIJE\nPrvih 10 godina i 9 meseci su bili pod vladavinom Meseca. Potom, do 21 godine i 6 meseci vladar decenije je bila Venera. Nakon toga do 32 godine i 3 meseca je vladao Jupiter, a do 43 godine Saturn. Period koji se traži pripada petom ciklusu, odnosno deceniji kojom vlada Mars. Određivanje potperioda se ne razlikuje od prethodnih metoda u smislu da prvim uvek vlada planeta kojoj ceo period pripada, […]\nSekundarne progresije, moderna prediktivna tehnika ili ne?\n“Potrebno je da izračunate sledeće: na dan rođenja dodajte broj dana jednak broju godina natusa. Zatim, nakon što odredite datum, bez obzira da li on pada u mesec rođenja ili kasnije, izradite horoskop za taj dan. Pogledajte da li se neka planeta nalazi na Ascendentu ili ulazi u konjunkciju sa drugom planetom, da li se pomera sa ugla tako što ga sledi ili opada sa njega ili sa takve pozicije […]\n21. 01. 2013. Više\nSabijski simboli u sportskoj astrologiji\nVrhovi ove dve kuće se odnose naravno na fudbalske timove, a Mesec je nezaobilazan upravo jer govori o samom kvalitetu igre. Da budem iskren, stepen na kome se Mesec nalazi na astrološkoj karti događaja, fudbalske utakmice, nikada nisam posebno razmatrao, osim na svega nekoliko prvih astroloških pokušaja da predvidim ishod fudbalske utakmice korišćenjem Sabijskih simbola. Ako koristite taj način prilikom predikcije ishoda utakmica, sigurno ćete doći u situaciju da po […]\n12. 01. 2012. Više


A11 | Održana konferencija „Dvadeset godina internog raseljenja u Srbiji – iskustva i lekcije za budućnost” #IRL20\nOdržana konferencija „Dvadeset godina internog raseljenja u Srbiji – iskustva i lekcije za budućnost” #IRL20\n21 maja Održana konferencija „Dvadeset godina internog raseljenja u Srbiji – iskustva i lekcije za budućnost” #IRL20\nPosted at 06:29h in Vesti\tby\ta11initiative 0 Comments\nA11 – Inicijativa za ekonomska i socijalna prava, uz podršku kancelarije Visokog komesara za izbeglice Ujedinjenih nacija u Srbiji (UNHCR), organizovala je razgovor povodom obeležavanja dvadeset godina internog raseljenja u Srbiji.\nCilj događaja bilo je obeležavanje dvadeset godina od početka raseljeničke krize i sagledavanje položaja raseljenih lica sa aspekta dostupnosti ekonomskih i socijalnih prava. Kao jedan od glavnih izazova izdvojen je položaj Roma, kao najugroženije grupe raseljenih lica u Srbiji, posebno u odnosu na uslove života u neformalnim naseljima.\nNakon uvodnog dela u kom je govorio Danilo Ćurčić, programski koordinatora Inicijative A 11, prisutnima se obratio i Hans Friedrich Schodder, šef predstavništva UNHCR-a u Srbiji. On je naglasio kako je prošle godine obeleženo i 20 godina od usvajanja Vodećih principa UN o internoj raseljenosti, i da, uprkos tome što su oni služili kao inspiracija mnogim nacionalnim dokumentima, problemi i dalje postoje, pogotovo u oblastima stanovanja, zapošljavanja i pristupa obrazovanju. Takođe, naveo je i to da je potrebno saslušati i pitati Rome o tome šta oni vide kao rešenje.\nGlavna govornica je bila Sawsan Zaher, zamenica direktora i koordinatorka odeljenja za ekonomska i socijalna prava nevladine organizacije Adalah, koja je predstavila probleme koje imaju raseljeni pripadnici palestinske manjine u Izraelu. Pored toga, navela je nekoliko primera strateških slučajeva koje organizacija Adalah vodi pred izraelskim sudskim telima. Kao najbitnije je izdvojila slučaj sela koje su pratili tokom deset godina, a koja su imala problema sa pristupom vodi, ali i slučaj nasilnog rušenja sela i iseljavanja lica koja u njima žive. Ova organizacija je pisala peticije i podnosila predstavke izraelskim sudovima, koje su uglavnom odbijane sa argumentom da je to pitanje politike, u koje sudski organi ne bi trebalo da se mešaju.\nIzlaganje Sawsan Zaher podstaklo je diskusiju medju učesnicima od kojih je većina predstavnika bila iz organizacija civilnog društva i državnih institucija.\nKao glavni zaključak razgovora, istaknuto je koliko je važno da javne politike budu u skladu sa standardima ljudskih prava i da obaveze država koje se odnose na poštovanje ljudskih prava moraju prožimati sve odluke koje se donose na nacionalnom ili lokalnom nivou, kao i da imaju poseban osvrt na položaj najugroženijih građana i građanki.\nNakon diskusije, održana je i projekcija dokumentarnog filma o poslednjem kolektivnom centru Salvatore u Bujanovcu, u kojem žive Romi i Romkinje raseljeni sa Kosova 1999. godine. Ceo događaj je ispraćen i otvaranjem izložbe fotografija pod nazivom “Interno raseljenje u očima deteta”, koje su napravila deca iz neformalnog kolektivnog centra “Stara škola” u Beogradu.\nInicijativa A 11 podnela prijavu REM-u protiv Happy televizije zbog neprihvatljivih komentara gostiju u emisiji “Dobro jutro Srbijo”\nInicijativa A 11 potpisnica Regionalne deklaracije o zaštiti prava radnika


Još jedna igra "beži" od Cyberpunk 2077 - The Medium pomeren za januar - PLAY!\nJoš jedna igra “beži” od Cyberpunk 2077 – The Medium pomeren za januar\nNizu igara koje se odlažu zbog novog datuma koji je Cyberpunk 2077 dobio u praktično poslednjem trenutku, sada se pridružuje i The Medium.\nOva psihološka horor igra sa jedinstvenom mehanikom dualne realnosti je prvobitno bila planirana za 10. decembar, istog dana kada će se i Cyberpunk 2077 pojaviti, ali je sada odložena za 28. januar naredne godine.\nU obaveštenju o odlaganju, Blobber Team je kao glavne probleme naveo tešku situaciju sa pandemijom korona virusa i potrebu za dodatnim poliranjem igre, ali futuristički konkurent koji dolazi takođe iz Poljske nije spomenut.\nSamo pomeranje od mesec i po dana govori o tome da je Cyberpunk 2077 uticao na odluku. Ostale igre su takođe odložene za januar zbog ovog naslova studija CD Projekt Red, i to Everspace 2, i Path of Exile ekspanzija\nNa ovaj način, Xbox Series X i S konzole su ostale i bez poslednje velike konzolne ekskluzive planirane za 2020. godinu, čime je ponuda na Microsoftovoj konzoli dodatno oslabljena. Nove Xbox konzole još od prvog dana pojavljivanja neće imati nikakvu ekskluzivu, pošto je još letos Halo Infinite odložen.\nThe Medium će se 28. januara pojaviti i za PC\nRelated Items:2021, Blobber Team, Cyberpunk 2077, delay, odlaganje, The Medium, Xbox Series X


ZAKON O ZAŠTITI POTROŠAČA: Tokom 2018. godine Zakon će biti dodatno usklađen sa evropskim zakonodavstvom kroz uvođenje dve nove direktive\n"To je veoma visok procenat čak i u odnosu na prosek u Evropskoj uniji, koji bi trebalo da nas raduje", izjavio je Malinović na okruglom stolu "Zaštita potrošača u Republici Srbiji" povodom obeležavanja Svetskog dana potrošača, 15. marta.\nNajveći broj reklamacija u našoj zemlji je u oblasti auto-opreme, auto-delova, odeće i obuće, što je, kako ocenjuje, negde i normalno i poklapa se sa statistikom u svim drugim zemljama.\nOsvrnuvši se na Zakon o zaštiti potrošača ("Sl. glasnik RS", br. 62/2014 i 6/2016 - dr. zakon), Malinović je rekao da je najveći benefit tog Zakona činjenica da se podigla svest prosečnog potrošača o njegovim pravima, što je nešto na čemu bi, kako kaže, trebalo da nastavimo da radimo.\n"Veća zaštita potrošača će nas dovesti do kvalitetnije i fer konkurencije na tržištu trgovine, kao i do razvijenijeg ekonomskog ambijenta u Srbiji", izjavio je Malinović.\nPomoćnica ministra trgovine zadužena za zaštitu potrošača Vesna Novaković je ukazala da je tema ovogodišnjeg Dana potrošača unapređenje digitalnog tržišta i jačanje poverenja potrošača u digitalni način kupovine, kao i da je cilj Ministarstva trgovine da se podigne svest građana o zaštiti njihovih prava.\nMinistarstvo trgovine će naredne godine izdvojiti 20 miliona dinara za organizacije za zaštitu potrošača, najavio je ministar Rasim Ljajić.\n"Prošle godine smo imali 16.400 primedbi na nivou cele Srbije što je za 1.900 više nego godinu dana ranije. To govori da su potrošači bolje informisani", smatra Ljajić.\n"U 2018. godini uskladićemo Zakon, koji je već u 95 odsto usklađen sa evropskim tako što ćemo uneti dve nove direktive", naveo je Ljajić.